Ddala Katonda gyali? Waliwo obukakafu obulaga ddala oba Katonda gyali?\nOkwebuuza oba Katonda gyali ky'ekibuuzo ekisinga obukulu omuntu yenna kyayinza okwebuuza. Endowooza ezikwata ku katondaa ziri buli wamu, naye okuddamu ekibuuzo : Ddala Katonda gyali kyetaagisa obudde obuwera, ebirowoozo bingi, n'obukakafu. Ekyenkomerero, byetulaba, abantu byebayitamu, ebyasayansi, ebintu ebyetaagisa okulowoozako ennyo, n’ebyafaayo, bituleetera okukakasa nti ddala Katonda gyali.\nEbiseera ebisinga, ekibuuzo kino kibuzibwa nti "Osobola okuwa obukakafu obwenkomeredde obulaga nti katonda gyali?" Ekizibu kiri nti newankubadde amazima nga go gatukiridde, tetusobola kusanga bukakafu wabweru webirowoozo ebisengekeddwa, wabweru wokubala. Kooti y'amateeka teyetaaga mazima gatukiridde, yensoonga lwaki ebusabuusa amazima agatukiridde netwala ekyo ekisubirwa.\nKiba kirowoozo kirema okusaba "obukakafu obulaga oba katonda gyali" nga tebujja kuganibwa muntu yenna. Abantu, newankubadde obukakafu, tebakola bwebatyo. Okusisinkana amazima, "nokukiriza amazima byanjawulo nnyo. Abo abamaliridde obutakiriza era tebanamatira birowoozo bisengeke nobukenkufu obungi. Eri oyo amaliridde obutakiriza, aba teyetaaga bukakafu, newankubadde nga busobola okumatiza omuntu omulara yena. Ebigendererwa by'omuntu bimuwalula nnyo okusinga amazima amagundiivu gaasanze.\nKitegeeza nti "Okukiriza" kwetaagisa—okukiriza okusukkuluma kw'ebyo ebiraga oba ddala katonda gyali. Amazima agatukiridde tegali mubusobozi bwaffe obwobuntu. Okwekubiira nokulonda ekintu ekimu kukirala ewatali nsonga, bijudde ebirowoozo byaffe ng'abantu. Wajja kubaawo omuwaatwa omunene wakati w'ebyo byetusobola okumanya, n'ebyo byetukkiriza. Bino bikwaata kw'abo ababusabuusa nabakiriza Katonda. Tetusobola kumanya buli kamu akatuukawo bwetutuula mu ntebbe, bwetuba tulya, oba nga tulinnya amadaala mu nju. Ekyo kitulaga ekigera ky'okukkiriza kyetulina. Tukola byetukola ngatusinziira kw'ebyo byetumanyi, newankubadde nga waliwo ebirala byetutamanyi kw'ebyo byetukola. Okukkiriza okwa Bayibuli kyekutegeeza, wamu nokukiriza oba Katonda gyali. Tukkiliriza mubimanyikiddwa, nebituleetera okukola, newankubadde nga amazima ag'enkomeredde, agatukiridde gonna tetugalina.(Beburaniya 11:6)\nOba omuntu akkiriza oba takkiriza nti Katonda gyali, okusalawo kw'ebyo byombi kuba kulina okubamu okukkiriza. Okukiriza Katonda tekitegeeza kukkiriza buli kimu, awatali kubuuza bibuuzo, oba okutegeera byokkiriza (Yokaana 20:29). Kyoka era okukkiriza katonda tekusobola kumalawo kuwakanyinyizibwa (Yokaana 5:39-40). Eky'obwenkanya kwekusonga kw'ebyo abantu byebayitamu, ebilowoozo ebisengekedwa, nobukakafu obusobola okukeberebwa mubuliwo, okusobola okufuna eky'okuddamu.\nKatonda Gyali?- Abantu byebayitamu\nOkukubaganya ebirowoozo ku kubeerawo kwa Katonda, ebiseera ebisinga kutandikira mu kukubaganya ebirowoozo okusengekeddwa. Awo kyona ekyogerebwa kiba kikola amakulu. Naye, ssi yengeri abantu gyebakolamu ebiseera ebisinga. Tewali atandika nga talina kyalowooza, ng'alinda kukola nga loboti gyebatademu ebirowoozo, ngatalina kululwe ye ng'omuntu kyalowooza ku nsonga eyo. Abantu bategeera ensi okuyita mw'ebyo ebibeetoolodde byebayitamu. N'olwekyo okutunulira ensonga ezikwata kukubaawo kwa Katonda, tutandika n'ebyo omuntu byayitamu mu bulamu. Awo netulyoka tutunuulira ebirowoozo ebisengeke okukebera ebyo omuntu byalowooza kw'ebyo byayitamu.\nObukakafu kukubaawo kwa Katonda buli mw'ebyo omuntu byayitamu buli lunaku (Abarumi 1:19-20; Zabuli 19:1; Omubuulizi 3:11). Kuno kwogatta okumanya enneeyisa entuufu. Kitwaliramu engeri ensi etwetolodde bwefaanana. Obw'obuntu bukiriza nti amazima, obulimba, okwagala, obukyayi, obulungi obubi, nebilara, byaddala era bilina kyebitegeeza. Abantu bangi okuva mu byafaayo baasalawo okukiririza mu mazima agasukkuluma kw'ebyo byetulaba era byetukwatako.\nEkituufu, ebyo byonna abantu byebayitamu tebimala, era tebitutusa ku kumanya okw'enkalakalira nti katonda gyali. Wabula, Katonda akozesa ebyo byetubikulirwa mw'ebyo byetuyitamu ng'enyaniriza (Okubikulirwa 3:20). Byetuyitamu bulijjo bilina okukatiiriza nti tulina okunonya okuddamu okusinga kw'ebyo byetuyitamu ( Matayo 7:7-8). Abo abebalama oba abanyooma okwaniriza okwo nebatanoonya bisinga kw'ebyo byebayitamu, tebalina kwekwaasa butamanya. ( Abarumi 1:18; Zabuli 14:1)\nDdala Katonda gyali?—Okusinziira ku birowoozo By'abantu ebisengekeddwa.\nEbirowoozo biri bisatu ebikyasinze okusengekebwa obulungi, ebikwata kukubaawo kwa Katonda.\n1. Ensi gyeyava n'engeri ensi gyeyasengekebwa — Cosmological Arguments\n2. Okuba nti buli kimu kyasengekebwa n'ekigendelerwa —Teleological Arguments\n3. Omuntu okuba ng'amanyi kiki ekirina okuba ekirungi ekikirizibwa, oba ekibi—Moral Argument\nEkirowoozo ekisooka, kitegeeza nti, buli ekitukawo kirina ekikiretera okutukawo, nekireeta nakyo waliwo ekyakireeta. Akajegere k'ebireeta okubaawo tekasobola kweyoongerayo mu butakoma, okujako nga tekaatandika. Ekirowoozo kino kigamba nti waliwo ekyaliwo( ekyatandika oba okyaretera ebirala) nga tekirina kyakireta. Ensi gyetulimu yatandikibwa era eyina oluberyeberye. Kitulaga nti ensi bweba nga eyina entandiikwa, Katonda ataliina ntandikwa, ataatondebwa yagitonda. Oyo Katonda alina ekigera kyabuli kintu kyona ekilara, yeyavaako ebyo n'okubaawo kwaffe.\nEkirowoozo ekyokubiri, kikebera engeri ensi gyefaanana, gyeyakolebwaamu, ebisiinde byemunyenye ebinene, endaga buttoned, obutundu obusirikitu - buli kimu kirabika nga kyatekerwatekerwa olw'ensonga. Enambika y'ekirowoozo eno nkulu era y'amaanyi nnyo nti nabagamba nti Katonda taliiyo buli kisera balemelerwa okunnyonnyola entegeka y'ensi, n'endabika y'ensi n'ebigirimu.\nTewali kubutundutundu obusirikitu oba amaanyi masirikitu amanji, kiraga nti bilina okusengekebwa mungeri gyebiri. Kyoka, singa tebiri nga bwebiri, obulamu tebwandisobose. Ebintu ebitakyuka mu muwendo oba sayizi(soma size) bingi, bikwatagana n'ebyo ebitayinza kutegerebwa kumalibwaayo bwongo bwamuntu, okuletera obulamu okubaawo, ate nga bwa ddala. Sayaansi tatunulirangako bulamu kuva mu butaliiwo kyoka ngalaga obuntu obulamu obisirikitu obuzibu okutegeera. Abavumbula ebyafaayo abalaba ebigambo ebigamba nti" Ndi wano" ku bisenge by'empuku ezedda bandigambye anti ago gali magezi g'abuntu amanji. Ng'ebyo obittaddawo, endaga butonde y'omuntu ekikirira enziimba essukuluma ku bayinginiya abakyasinze. Obuzito bw'obukakafu buno, okuyita mu nsengeka y'endowooza z'abantu, ewagira ekirowoozo kimu nti, waliwo eyatekkatekka ebintu bino nga mugezi nnyo era nga ye Katonda.\nEndowooza eyokusatu etunulira ebintu nga; obirungi, n'ebibi, Enneyiisa ekilizibwa mu bantu, nebirala ebiringa ebyo. Kirina okukirizibwa nti ebirowoozo bino byonna byogera ku kki "ekilina okubaawo" so ssi "ekiliwo". Enkola mumpisa ezikilizibwa zawukana nnyo nendowooza ey'obutaba na kisa, okweyagaliza wekka, esubirwa mu kitonde ekisubirwa okukola kyona ekisoboka okusobola okuberawo. Okuba nti omuntu alowooleza mundowooza ezempisa, ezitasobola kwatwaako wadde okulabibwa kyewunyiisa. Okusukuluma awo, ebilowoozo byabantu bona ebikwata ku ki ekikilizibwa, naki ekitali kirungi, byebimu, okuva mubyafaayo n’obuwangwa bwona.\nBwetweyongerayo, okukubaganya endowooza ku mpisa kki ezikilizibwa twesaanga mu masangazira. Buli muntu, kisoboka okuba ng'alina ebirowoozo ebyawukana, ku mpisa ki entuufu, era n'olweekyo ekirowoozo wano kiba tekkirina makulu okujjako ekirowoozo ekigamba nti abantu bonna batekebwamu enkola y'emu era nga tekyuuka. Abantu byebayitamu bitulaga nti "Empisa za bantu zilina kyezitegeza. Endowooza ekola amakulu esinga, lwaki abantu balowooleza mu mpisa ezikirizibwa n'ezitakirizibwa, ngera basa kimu kubintu byebakkiriza okuba ebirungi nebitali birungi, eri nti, waliwo eteeka ely'empisa z'obuntu elyatuweebwa oyo awa ki ekirungi, ekikkirizibwa naki ekibi ekitakkirizibwa era nga ye Katonda.\nKatonda gyali? Ebya Sayaansi w’obuntu\nEnsengeka y'endowooza zonna wagulu zivugibwa na kulaba. Endowooza, okugeza, ng'egamba nti, ensi yatandika nnga akasirikitu Kamu akava mu butakoma, akaayabika era nga kekavaamu amaanyi gonna getulaba nna byonna (Big Bang theory), kulaga ekyenkomeredde obukakafu okuva mu sayaansi nti ensi yatondebwa era yalina entandikwa. Enkula y'endaga butonde(Soma DNA), obukakafu bwonna obuzuuliddwa obusobola okukeberebwa bwona busoonga ku Mutoonzi ayogerebwaako mu Baibuli era bukontana nenyinyonyola zona endala, ng'eraga nti ensi terina ntandikwa( Yaliwo nga nemirembe teginabaawo)\nAbazuula abyafaayo ebyedda bawagira Bayibuli. Abantu, ebyatukaawo eby'enjawulo, ebifo, ebyogerwako mu byawandiikibwa mu Bayibuli bize bikakasibwa n'ebyo ebize bizulibwa, nemunaku zaffe. Ebisiinga bize nga abo abatakiriza byawandikibwa bamaze okusalawo nti Bayibuli ya bulimba (Birowoozo bya muntu).\nEbyafaayo, n'ebyawandikibwa, kulwabyo , nabyo biwagira okubaawo kwa Katonda. Eky'okulabirako yengeri Bayibuli gy'ekuumiddwa okuyita mumirembe gyona. Bwokwaanaganya ebyawandiikibwa ebiliwo, n'ebyo ebyatuukangawo biretera ebyawandikibwa okuba nga bikirizibwa. Abakristaayo abayudaaya engeri gye baawalura nokukyusa ebyobuwangwa, empisa z'abantu, eddembe ly’obuntu, okuzaalibwa kwa sayaansi omugya-owomuleembe guno, nabyo byongere okusonga ku mazima.\nDdala Katonda gyali – Katonda muffe( Soma Katonda ali muffe)\nBuli mutendelera kubwaagwo wagulu, kisaawe ekinene eky'ebyensoma nga kirina ebitabo nkumi na nkumi. Kyoka ng'okubaawo kwa Katonda kusiinga okulagibwa okuyiita mungeri ebintu ebyenjawulo abantu abenjawulo byebayitamu. Eky'okulabilako; Kyiyinza obutasoboka "kumatiza" bantu balala nti oli musanyufu, naye ekyo tekigyaawo mazima nti oli musanyufu. Ekyo wabula tekitegeeza nti omuntu kyawulira munda kizitowa okusinga amazima agalabibwako, naye amazima amekusiffu tegayinza kutegerekeka mangu, gawagirwa n'ebyo omuntu byayitamu oba byawulira. Obulamu obukyusiibwa, empulira kubintu ebyenjawulo enongoosemu, okudibwaamu kwetufuna bwetusaba(prayer), byona bitundu ku ngeri gyetuwulira era gyetutegeera nti katonda gyali.\nEngerekera y'omuntu (Sense) okwetegeerera amazima, yengeri esiinga okutulaga nti Katonda gyali. Kigendelerwa kya Katonda, abantu bona okuba nga basobola okuwulira era nga bategeera amazima. Katonda yajja ku nsi mu mubiri, ng'omuntu, (2 Abakolinso 4:6), buli muntu asobole okuba n'enkolagana ey'obuntu naye.( John 14:6). Abo abanoonya Katonda mu bwenkanya balimulaba( Matayo 7:7-8), era kilibaviiramu okubeera n'omwoyo omutukuvu mubbo enaku zonna.( Yokaana 14:26-27).\nEkibuuzo Ddala Katonda gyali, n’olweekyo, tekyetaaga kuddamu ng'okozesa amazima amatufu ag'enkomeredde, naye tusobola okusongera abantu eri obukakafu obusiinga okuzitowa, nga tubasongera webuyiinza kubatwala. Okukkiriza nti Katonda gyali, ssi kuggala maaso n'obukira mw'ebyo ebitayiinza kutegerebwa ebiri mu kizikiza. Wabula kukkiriza okwesiga okutambula ekigere kimu ku kimu okuva mu kizikiza okugenda ewali ekitangaala, eyo ebintu ebisiinga gyebisola okutegerebwa okusinga.


TTIIMU y'essaza lya Busiro ekomyewo mu nsiike olwaleero(Lwakusatu) ng'enoonya obuwanguzi obwookubiri erinnyise emikisa gy'okuva mu kibinja mweri.\nBusiro yakubye Buvuma olukunkumuli lwa ggoolo 7-0 n'essaawo likodi empya (eya ttiimu esoose okukuba ginnaayo ggoolo empitirivu mu mpaka z'amasaza sizoni eno).\nEra ekomyewo mu nsiike ng'ettunka ne Busujju (emu ku ttiimu ezirina abazannyi ba ttiimu y'eggwanga ento okuli; Ivan Irinimbabazi ne Isah Bugembe )mu gumu ku mipiira egisuubira okunyumira abawagizi.\nMu miralala, Buvuma yakufaafaagana ne Kyaggwe nga ttiimu zombi zaakamala okukubwa emipiira gyazo egyagguddewo ekibinja kino.\nBuvuma yakubiddwa Busiro(7-0), ate Kyaggwe n'ekubwa Buweekula (2-1) ekigenda okunyumisa ensiike eno olwa buli ttiimu obutaagala kuddamu kusuula bubonero 3 okusobola okusigaza emikisa egiva mu kibinja.\n"Tulina okuwangula omupiira gwa leero bwetuba baakuva mu kibinja n'okusigala mu lwokaano lw'okuvuganya ku kikopo kya sizoni eno", bwatyo omutendesi wa Kyaggwe Hussein Mbalangu bw'ategeezeza ng'ali mu kwetegekera ensiike ya leero.\nOluzannya olwokubiri lwatandise ku Mmande emisana n'emipiira gy'ekibinja kya Bulange 2 era nga lwakugenda mu maaso n'ebibinja ebyenjawulo okuli; Masenger ne Muganzirwaza okutuusa nga 17 January 2021 lwe lunakomekerezebwa ne ttiimu ezenjawulo ezinabeera zeeyongeddeyo ku quarter finals.\nTTIIMU y'esaza lya Busiro ekomyeewo munsiike olwaleero(Lwakusatu)\nng'enoonya obuwanguzi Obwookubiri erinyise emikisa ky'okuva mu kibinja\nkya Buttiro mweri.\nBusiro yakubye Buvuma olukunkumuli lwa ggoolo 7-0 neetekawo likodi\nempya (eya ttiimu esoose okukuba ginayo ggoolo empitirivu mu mpaka za\nmasaza sizoni eno).Era ekomyeewo munsiike ng'ettunka ne Busujju(emu ku\nttiimu ezirina abazannyi ba ttiimu y'eggwanga ento okuli; Ivan\nIrinimbabazi ne Isah Bugembe )mu gumu ku mipiira egisuubira okunyumira\nMu miralala.Buvuma yakufafagana ne Kyaggwe nga ttiimu zombi zaakamala\nokukubwa emipiira gyazo egyaguddewo ekibinja kino.\nBuvuma yakubiddwa Busiro(7-0),ate Kyaggwe neekubwa Buweekula (2-1)\nekigenda okunyumisa ensiike eno olwa buli ttiimu obutaagala kuddamu\nkusuula bubonero 3 esobole okusigaza emikisa egiva mu kibinja.\n"Tulina okuwangula omupiira gwaleero bwetuba\nbaakuva mu kibinja n'okusigala mu lwokaano lw'okuvuganya ku kikopo kya\nsizoni eno",bwatyo omutendesi wa Kyaggwe Hussein Mbalangu\nbwategeezeza ng'ali mu\nkweetegekera ensiike yaleero.\nOluzannya Olwookubiri lwatandise ku Mande emisana n'emipiira\ngy'ekibinja kya Bulange 2 era nga lwakugenda mu maaso n'ebibinja\nebyenjawulo okuli; Masenger ne Muganzirwaza okutuusa\nnga 17 January 2021 lwe lunakomekerezebwa ne ttiimu ezenjawulo\nezinabeera zeeyongeddeyo ku quarter finals.


Bukedde Online - Laavu y'ekiddugavu n'enzungu eriwa esinga?\nPoliisi erung'amizza ku bibonerezo by'obusangosango\nLaavu y'ekiddugavu n'enzungu eriwa esinga?\nNjagala mwana wange\nObuzibu bw'okwemanyiiza empeke eziziyiza b...\nAdded 4th February 2014\nKy’olina okumanya nti omukwano okufaanana n’ekintu ekirala gulina kwe gusinziira. N’engeri gye weeyisaamu mu mukwano kiva ku mbeera nnyingi.\nWIIKI ewedde twatunuulidde ebyama 25 buli muntu ali mu mukwano oba mu bufumbo by’ateekeddwa okumamya okusobola okunyumirwa omukwano.\nMpozzi ekimu ku bintu ebyabuusiddwa amaaso y’engeri abaagalana gye bakwatamu ensonga z’omukwano. Abantu bangi abanyumirwa omukwano mu ngeri y’ekiddugavu. Oyinza okugiyita laavu Eng’anda, Endaalo, Engisu, Ensoga, Ennyolo oba eggwanga lyo.\nOkusookera ddala weebuuze omukwano tuguyigira wa era tuguyiga tutya? Abantu abasinga omukwano baguyiga kuva ku bazadde baabwe. Bazadde bo singa tebakulaga mukwano ng’okyali muto, kizibu okubeera nagwo.\nN’ekirala, bw’okula nga bazadde bo balaga omukwano era ebiseera ebisinga naawe olaga omukwano. Naye jjukira nti abantu abasinga kizibu okulaba abazadde nga beegatta era teri muzadde ayigiriza mwana kwegatta.\nOlwo weebuuze nti tuyiga tutya okwegatta ate nga abasinga twegattira mu nnimi oba obuwangwa oba mu ngeri ya kiddugavu.\nKy’olina okumanya nti okwegatta kya butonde. Kiringa omwana okuzaalibwa n’ayonka nga teri amugabye. Kino kiyitibwa instinct mu Lungereza.\nKale eky’okuyigiriza omuntu okwegatta mbu kubanga mbeerera tekyetaagisa kuba alina okwegatta oba bamuyigirizza oba nedda.\nAbaagalana Micheal Sentongo ne mukazi we Winnie Ndigejja abatuuze b’e Kansanga bagamba nti ekisinga okubasanyusa buli omu kufissizaawo munne akadde n’amulaga omukwano. Obufumbo bwabwe baakabumalamu emyaka etaano era butambula bulungi.\nNaye engeri gye twegattamu kiva ku bye tulaba bye tuwulira ne bye tusuubira okubeerawo.\nMu Buganda tukimanyi nti omukwano okutambula obulungi wabeerawo okuyimba, tukimanyi nti bw’onoonya abalongo omukyala afuna essanyu naddala ng’alina obwagazi.\nKati Abaganda kubanga bino babimanyi babikola okutuukiriza okwegatta mu Buganda. Ate era tukimanyi nti omukyala alina okubeera n’enkumbi era omulimu gw’ekumbi buyonjo na kunoonya musajja.\nAbaganda bino babyogerako ate babikola. Eyo ye laavu eng’anda.\nAte ffena tukimanyi nti mu Ankole balina ak’Embarara, nga kano okukatuukiriza, oteekeddwa okubeera n’akatebe mu kisenge akakola omulimu guno era eby’enkumbi tebabitwala nga kikulu kubanga mu buwangwa bwabwe tebakolera.\nLWAKI ABANTU BAVUDDEKU LAAVU ENO?\nAbantu abamu batandise okuva ku laavu eno ey’ekiddugavu era ekireese kino amawanga kati gawasang’ana.\nEkirala ‘olusomi’ lungi nnyo mu mukwano ennaku zino. Abaagalana abasinga omukwano bagusinda mu Luzungu.\nNamwanja ng’annyonnyola laavu y’ekiddugavu.\nKino abakikola baba ng’abalaga nti ebintu bwe mubikola mu ngeri y’ekiddugavu muba ng’abataasoma.\nEkizibu kiri nti buli lwe musinda omukwano mu Luzungu, kizibuwala buli omu okutegeeza\nekimuli ku mutima.\n‘Omukwano gw’ekiddugavu gunyuma olw’ebisoko ebigulimu’\nNate e mulina okumanya nti buli lw’okozesa olulimi mwembi lwe mutegeera obulungi amakulu gavaayo bulungi ate kijja kwongera okubasumulula, naddala singa muba mwembi mumanyi ebigambo ebituufu eby’okukozsesa mu kiseera ekituufu.\nSigaanyi omuntu wa ddembe okuyiga naddala ebyomugaso, naye ekintu kyonna kyagala ‘oligino’. Watya nga munno omugabye nti “nkwagala nnyo” okusinga okwesiba ku kya ‘I love you’, bulijjo ky’okozesa, ate nga n’abakimugamba bangi?\nSarah Namwanja omutuuze w’e Kasubi agamba nti abaddugavu Katonda yabaweesa ebiri mu nsonga z’ekisenge.\n“Omukazi omuddugavu alina empisa z’omu kisenge. Aba mukkakkamu era ensonga zonna azikwata mpola. Ayaniriza munne mu ddoboozi ery’eggono nti, “taata nsanyuse okukulaba.Ndaba kw’ani amata agatafa..!”\nAte mu ngeri y’emu oluvannyuma lw’emikolo kisukka.Alonda obugambo obukulisaayo n’okwebaza munne nga buwoomu era obumuzzaamu amaanyi olwo n’addamu okulinnya olusozi mu bwangu.\n“Ssebo kulika olugendo, ye nkuwe ki okukuwonya obukoowu...? Kuno kw’agatta okwebuga ng’akozesa enkumbi y’ekisenge n’otuzzi otubuguma okulongoosa munne okumuvumula obukoowu wamu n’okumuggyako olutuuyotuuyo. Ggiraasi y’amazzi oba akatunda tebibula mu kisenge.\nAte bwe kituuka mu kukoloobya ennyimba mwe bagabira ebyalo n’amasaza agatabaggwaako otuuka okulowooza nti nnyonza y’eyimba.\nOmukazi omuddugavu yayigirizibwa ekiyitibwa okusuusuuta omusajja era ne bw’aba talina kya maanyi ky’akoze era afuba okumuzzamu amaanyi. Kino era kikolera nnyo abasajja kuba buli lw’amusuuta nga naye yeegaganula okukkakkana nga bombi banyumiddwa.\nAbakazi abaddugavu bayiiya ba bbaluwa mu nsonga z’ekisenge”, bw’atyo Namwanja bw’annyonnyola.\nNti ate bwe kituuka ku ngeri gye beewundamu, omulala tasembera.\nOmukazi omuddugavu amanyi okwewunda n’akirako ettaala mu kisenge. Obutiiti kyambalo kya njawulo nnyo ekyambalwa abaddugavu bokka.\nAte bwe kituuka ku musajja amanyi obulungi omugaso gwabwo, zidda okunywa. Obutiiti buno buyamba okuteeka abaagalana mu mmuudu ensonga ne zigenda bukwakku.\nOmusajja bw’abukwatamu bulina engeri gye bwongera okubanyonyoogeera ekibayamba okwongera okunyimiza omukwano.\nLaavu y’Ekizungu yasukka obuka!\nAISHA Nanteza ow’e Makerere agamba nti omukwano omuddugavu tomunyumiza. Agamba nti omukwano Omuzungu tolina ky’oyinza kugugeraageranya nagwo.\n‘Laavu Enzungu tebaamu kwekomomma era buli kimu abaagalana bakikola mu bwerufu, ate tebaamu kwenyinyala na kwekwasa nga bwe kiri ku baddugavu. Oli bw’aba ayagadde munne ebisigadde tomunyumiza.\nBalina laavu eviira ddala wansi w’entobo y’omitima gwe y’ensonga lwaki bagaba laavu eteriiko bukwakkulizo.\nTebeefaako bokka nga bw’olaba Abaddugavu. Omukwano mugugaba kyenkanyi era n’essanyu ly’ekisenge mulifuna kye kimu.\nOmuddugavu olwesogga ekisenge ayagala kutandikirawo kulambula nnimiro.\nKu Muzungu ayinza n’okutwala essaawa ng’anoonya munne okutuusa lw’amala okukakasa nti ddala ayidde.\nOlulimi kya kulwanyisa kya maanyi mu nsonga z’ekisenge. Luno aluyisa mu buli kifo kyonna awali obusimu.\nOkukomba ebbakuli baakusoma ne baakukuguka. Okugivaako amala kukakasa nti ddala mwembi mugabanye ku ssanyu.\nAte mwanawattu eky’okwegatta si nsonga nnyo gye bali. Ayinza okutuuka ku bino byonna naye ng’eby’okwegatta tabituusseko.Bo abaddugavu okwegatta kwe bayita omukwano omujjuvu.\nBw’aba tannaloza ku ssukaali ono tabala nti omwagala”, bwatyo Nanteza bw’atenda laavu y’Omuzungu.\nAbazungu balaga laavu ssupa - Cindy\nCindy Sanyu ne muganzi we Mario Brunette bamaze ebbanga nga baagalana era balina omwana omu. Omukwano gw’ Omuzungu Cindy agutenda obuka.\n“Okwawukanako n’Abaddugavu abatwala ensonga y’obuwangwa nga nkulu nnyo era ne bagigobeera, Abazungu bino tobanyumiza. Buli wamu ne bwe muba mu bantu oba mu maaso ga bazadde nawo asobola okulagirawo omukwano.”\nKino ndowooza kiva mu ngeri gye bakuzibwamu. Ffe wabo abazadde batukuza nga batulaaga nti okunyumya akaboozi ‘bya busiru’ era osanga omusajja oba omukazi omufumbo naye nga talina ky’amanyi ku bya mukwano, naye bbo Abazungu babakuliza mu mbeera nga babalaga nti omukwano kya buntu wabula ne babakubiriza obutagwenyigiramu nga bakyali bato,” bw’annyonnyola.\nCindy agamba nti Abazungu bafaayo nnyo era kino bakiragira mu bintu bingi omuli n’okwagala okubeera w’oli buli kadde, bwe muba mutambula ayagala akukwate ku mukono. Ssente kye kimu ku bintu ebinyweza laavu era mu kino Abazungu baayitawo.\nOkwawuukanako n’abasajja abaddugavu bamukono ggaamu, Abazungu balambulukufu ku nsonga ya ssente. Bw’aba azirina azikuwa nga bwe weetaaga.\n“Wabula obuzibu bwe balina nti tebawa bantu kitiibwa. Omuzungu ne bw’oba nga gwe nnyazalawe asobola okukuvuma ng’okoze ekikyamu,” Cindy bw’annyonnyola.\nABAZUNGU BAMANYI OKUSSA EBIRUNGO MU LAAVU\nGNL Zamba ono abaddeko mu mukwano n’abakazi ab’enjawulo okuli Omuzungu gw’alina kati n’abaddugavu.\nAgamba nti wadde laavu y’Abazungu teyawukana nnyo n’Abaddugavu naye nti bamanyi okugiteekamu ebirungo ebigifuula enka okusinga ey’Abaddugavu.\n“Omukazi omuddugavu laavu bw’aba agirunga na bunzaali ye Omuzungu ateekamu kaamulali olwo n’efuuka nka.\nAbazungu mu nsonga z’omukwano tebekwatakwata ng’abawala abamu be ndaba Abaddugavu.\nAbazungu kumpi buli kiseera baba mu mbeera ya mukwano ne bw’aba akunyiizizza akwerabiza oba obutakifaako anti buli kiseera abeera mu kukunywegera kukugwa mu kifuba, ayagala kumulera oba kukulera n’ebirala.\nAte bwe mutuuka mu kisenge oyinza okulowooza balina amasomero ag’enjawulo gye babatendekera, anti akutambuza mu buli nsonda naawe n’omatira.\nOkumanya Abazungu balina laavu bw’ofuna obuzibu okugeza ekisago ku mukono nga tosobola kukola embeera z’omukazi Omuzungu zikyukirawo era oyinza okulowooza nti naye alwadde.\nBano ng’akamu ku bukoddyo bw’okunyweza laavu baagala nnyo okweteeka mu mbeera gy’olimu okugeza bw’oba mu ssanyu naye ng’asanyuka bw’oba mu nnaku naye ng’anakuwala.\nNneesiimye nti owange gwe nnina tukwatagana mu bintu ebisinga okugeza njagala nnyo ebya myuziki ne firimu era naye by’asinga okwagala. Njagala nnyo okugenda awutu era naye bwatyo.\nEkirala nti baagala nnyo okuvumbula olwo ne banyumisa omukwano, ekitali nnyo ku bakyala Abaddugavu kuba abasinga beetya,” bw’atyo GNL bw’agamba.\nLaavu y’ekiddugavu n’enzungu eriwa esinga?\nNjagala nnyo okwagalibwa - Nakiwala\nGbagbo awanise nâ€™asaba Ouattara amukkirize afulume eggwanga\nOwa Ivory Coast Gbagbo bamukutte\nEyawangudde mu kamyufu e Bu...\nCANON Alfred Bangirana 71, eyawangudde okukwata bendera ya NRM ku bwassentebe bwa disitulikiti y’e Bushenyi yasangiddwa...


Ani awangula akalulu k'e Luweero ?\nAB’E LUWEERO w''osomera bino nga basuula kalulu okujjuza ekifo ky’omubaka omukyala akiikirira disitulikiti y’e Luweero mu Palamenti.\nBya BENJAMIN SSEBAGGALA NE SAMUEL KANYIKE\nAB’E LUWEERO w'osomera bino nga basuula kalulu okujjuza ekifo ky’omubaka omukyala akiikirira disitulikiti y’e Luweero mu Palamenti.\nOkuvuganya okw’amaanyi kuli wakati wa Brenda Nabukenya owa DP ne Rebecca Nalwanga Balwana owa NRM, ssaako Ramula Kadala ne Farida Namubiru abatalina bibiina.\nLuweero erimu eggombolola 13 okuli obubuga (town council) busatu . Abeesimbyewo bakubye enkung’aana okumala ennaku 12 nga banoonya akalulu era anaasinza obululu obungi akakiiko k’eby’okulonda gwe kagenda okulangirira ku buwanguzi.\nNalwanga yasooka okuvuganya ku kifo kino mu 2006 n’akiwangula bwe yeesimbawo nga talina kibiina era emu ku nsonga ezaamuweesa akalulu ng’abalonzi bagamba nti muwala muto. Yazzeemu okuvuganya 2011 n’awangula ku kaadi ya NRM kyokka munne bwe baavuganya, Dr. Nabatanzi Lugudde n’amuwaabira kkooti n’emugobayo nti yagulirira abalonzi.\nBwe bazzeemu okulonda mu November 2012, Nabukenya eyabadde tavuganyangako ne yeesimbawo n’awangula akalulu ng’asinzizza Nalwanga obululu 30 bwokka. Nalwanga yaddukidde mu kkooti ng’avunaana akakiiko k’ebyokulonda obutagoberera mateeka ga kulonda era Nabukenya n’asazibwamu.\nAkulira akakiiko k’ebyokulonda e Luweero, Alex Komuhangi yagambye nti abalonzi abagenda okukuba akalulu bali 185,930 n’ebifo ebirondebwamu 375.\nABEESIMBYEWO GYE BALINA ENKIZO:\nOkulonda okuwedde Nalwanga yawangula: Kamira, Kikyusa, Ziroobwe, Bamunaanika, Kalagala, Makulubita, Bombo TC ne Nyimbwa . Mu kiseera kino, alina enkizo mu Magombolola okuli Kamira, Bombo ne Luweero Sub-county kyokka yeeyongedde embavu mu ssaza ly’e Baamunaanika olwa minisita JC Muyingo era omubaka w’ekitundu kino akoze ekinene mu kumunoonyeza akalulu ne mu bitundu by’e Katikamu South minisita Abraham Byandala akozeeyo omulimu.\nNabukenya, omulundi oguwedde yawangula mu magombolola okuli: Luweero TC, Butuntumula ne Wobulenzi TC. Omulundi guno alina enkizo e Kalagala, Makulubita, Kikyusa, Luweero TC, ne Wobulenzi olwo amagombolola agasigadde okuli Nyimbwa, Ziroobwe n’amalala bagagabane n’abalala abeesimbyewo okuli Faridah Namubiru ne Lamura Kadala.\nOBUNAFU BWA NALWANGA:\nNRM abalonzi beemulugunya okubeera nga tetuukirizza bisuubizo ng’okukola oluguudo oluva e Zirobwe okudda e Wobulenzi, okusasula abaafiirwa ebyabwe mu lutalo, okutandikawo amakolero, okuwa abavubuka emirimu n’ebirala era ku luno lweyabaatulidde nti NRM tekola byamagero teyinza kubasuubiza nti byonna bye babanja bayinza okubifuna mu kaseera akatono kano wabula balina okubeera abagumiikiriza.NRM ebadde n’enjawukana mu kibiina okuli abaali beesimbyewo okuvuganya ne baggyibwamu nga Dr. Nabatanzi Lugudde, Ying. Lillian Nakate, Ritah Mugalu ne Patricia Magala abaludde nga bakissa ku Nalwanga nti abantu baamukyawa ekyawalirizza pulezidenti ku Mande okumulagira ng’ali ku kadaala yeetonde eri abalonzi era n’akikola.\nOBUNAFU BWA NABUKENYA:\nNabukenya bakimuteekako nti ekiseera ky’okudda mu balonzi olwatuuka yasinga kwettanira kulambula bali mu bubuga ab’omu byalo n’abasuulirira yeemu ku nsonga lwaki ab’omu bubuga be basinga okumuwagira.\nAbalonzi bakimuteekako nti olwawangula akalulu amaanyi n’agassa ku misomo gye n’atadda mu balonzi era abatunuulizi bagamba nti enkung’aana ze zizze zibeerako abantu bangi kyokka ng’abamu bava Kampala si balonzi b’e Luweero.\nBakakuyege be yalina ku mulundi ogwasooka baasalikako abamu ku bavubuka bwe baavuddeyo ne bamulumiriza okuyisa amaaso mu Pulezidenti w’ekibiina kya DP Nobert Mao era nga bamulumiriza nti aleese bakulembeze ba bibiina birala okwabadde Kiiza Besigye, Mugisha Muntu ne Olara Otunu owa UPC eyogerwako ng’eyatulugunya ennyo abantu mu Luweero mu lutalo lw’ekiyeekera ne bagikyawa. Wabula oluvannyuma ne Mao yeesitudde n’agenda okunoonyeza Nabukenya obululu.\nOKUSITUKA KWA PULEZIDENTI MUSEVENI KWAYONGEDDE NALWANGA AMAANYI:\nAbabadde banoonyeza Nalwanga akalulu bulijjo bamatiza abantu nti bamulonde kubanga y’asobola okutuukirira Pulezidenti gwe balina okufunako ebirungi bye beetaaga n’okumujjukiza ebisuubizo bye batannaba kufuna.\nHaji Nadduli ssentebe wa disitulikiti y’e Luweero yagambye nti ekibiina kifunye obumu kubanga n’abaali bavuganya bakkiriziganya ne bava mu lwokaano ne balekera munnaabwe.\nEbitundu ebimu Nabukenya gy’abadde yeeriisa enkuuli nga Bombo TC waliyo abawagizi ba NRM abapya ng’abakyala babaserikale be baggya e Congo akakiiko k’eby’okulonda be kaabadde kagaanye okulonda kyokka pulezidenti yabalagidde babakkirize era bano bawerako.\nPOLOF. GILBERT BUKENYA E LUWEERO:\nPolof. Bukenya yasitukiddemu ku Lwokubiri n’alinnya akadaala ku kisaawe e Kasana n’anoonyeza Nabukenya akalulu. Omuntu atunuulira ekikolwa kino alaba nga kirina kye kyagasse ku Nabukenya nga n’abakulembeze b’oludda oluvuganya abalala bwe bazze bakola.\nBukenya yali mumyuka wa Pulezidenti, mubaka wa palamenti alina abantu abamukkiririzaamu abawera abakakasa nti ky’awagidde kibeera kituufu. Nabukenya yeeyongedde amaanyi ebibiina ebivuganya NRM bwebyakkiriziganyizza ne bimuwagira nga tebimusimbyeko muntu n’omu so nga ku mulundi ogwayita Ziada Gwokyalya yafuna obululu obusoba mu 3,000 obusuubirwa okubeera nti ku mulundi guno Nabukenya bwakumweyongerako.\nNabukenya mu kunoonya akalulu asitudde abanene abalala ku ludda oluvuganya kumpi kubamalayo okubadde pulezidenti wa FDC, Gen. Mugisha Muntu, Erias Lukwago, ababaka ba palamenti Betty Nambooze, Muwanga Kivumbi, Gonzaga Sewungu n’abalala.\nAni awangula akalulu k’e Luweero ?


Bukedde Online - Poliisi erangiridde ennaku 90 ez'okufuuza ababbi e Nansana\nPoliisi erangiridde ennaku 90 ez'okufuuza ababbi e Nansana\nBeegaanyi okutulugunya abatunda amanda\nAdded 5th January 2014\nOMWAKA 2014 gugenda kubeera gwa kasandali eri ababbi b’e Nansana oluvannyuma lw’afande Muhamed Kirumira atwala poliisi yaayo okulangirira ennaku 90 ez’ebikwekweto e Nansana.\nBya FRED KAYONGO ne HELLEN NAGAWA\nKirumira okwogera bino abadde yaakamala okukola ekikwekweto mw’ayooledde abavubuka abawera 25 nga bano bateeberezebwa okuba nti be batigomya abatuuze b’e Nansana ne Kampala yenna.\nNansana ky’ekimu ku bitundu ebisibukamu ababbi abaamanya abatigomya abatuuze b’e Nansana n’ebitundu ebiranyeewo nga muno mw’otwalidde ne Kampala yenna.\nKirumira alaze abamu ku babbi bano n’agamu ku mannya gaabwe nga muno mwe muli n’omukyala amanyiddwa nga Annet ng’akola nga maalaya wabula bw’atuuka mu loogi n’abasajja nga olwo ayita abavubuka babba nga banyaga omuntu oyo.\nNansana esangibwamu ebibinja by’ababbi okuli abasazi b’ensawo nga bano bateegera ku luguudo lwa Nothern Bypass n’e Namung’oona mu Lubigi ne ku Kibulooka.\nAbamu ku bano kuliko amanyiddwa nga Fred Maato, Medi, Kasujja nga batera kumuyita ‘Sugi’.\nBano poliisi egamba banoonyezebwa era banoonyerezebwako.\nAbabbira mu takisi\nBano abasinga basula Nansana West II Zooni nga takisi zino zisimbula Namung’oona olwo ne zigenda okutuuka e Busega ne ziyingira Kampala ne bayitamu okutuuka e Bweyogerere olwo ne badda ku luguudo lwa Northern Bypass ne baddayo e Namung’oona mu Lubigi we baatandikidde nga wano wonna bagenda banyaga bantu abalinnya takisi eyo.\nEkibinja kino kirimu akiduumira ‘Seru’ ng’ono agambibwa okuba mutabani w’omuyimbi wa kadongokamu owerinnya mu ggwanga n’omulalala eyeeyita Medi ng’ono ye mumyuka we.\nKirumira yategeezezza nti, bano ebicupuli babitambuliza mu mmtoka zaabuyonjo nga Ipsum, Harrier n’endala olwo ne bagenda nga babitambuza mu balina bizinensi za ‘mobile money’. Kirumira agamba nti mu bano kuliko Asse, Macupa, Herbat, Twaha, Kamada Ronald Kisuule n’abalala.\nAbalina bodaboda ze mutereka mu pakingi Kirumira agamba nti bano basooka kukwana abaserikale abakuuma olwo ne batandika n’okubagulira ebyokulya ebirimu kalifoomu ekiddako kuba kusomba bodaboda nga bazipakira mu mmotoka eziringa zitambuza emigaati omutali mitto na madirisa.\nKu bano kuliko Sula, Mudidi, Sam, Dan era akatale kaabwe kali Katwe ne ku Kavule gye zitemerwa sipeeya n’okuzitunda mu sikulaapu ku byuma ebitakyalina mugaso.\nEnjaga e Nansana\nKirumira agamba nti enjaga etundibwa mu Kampala eva Nansana ereetebwa amanyiddwa nga Siraje okuva Arua ng’ejjira mu mmotoka ya Fuso eriko ekigamba Kikankane.\nE Nansana egulibwa eyeeyita Musiraamu abeera mu Kibwa e Nabweru ng’ono alina ekibanda kyayo mu Lubiji mu kiyumba ky’enkoko z’omukyala amanyiddwa Najjemba.\nWaliwo n’amanyiddwa nga Abaasi ono agitundira ku lutindo lw’e Kawaala era kigambibwa nti ono y’agisaasaanya mu bitundu by’e Bwaise, Kikoni, Kawaala n’awalala.\nEbifo gye babeera;\nKirumira agamba nti ababbi bano basinga batera okuyitirako ku Paradise, ku Eliot nga bano baba baguumiise abantu abayita e Nakulabye, ne Namung’oona ku Luyinja.\nAbabbi bano be bamu abanyagira ku Bitaala e Wandegeya, ku Nandos e Kibuye ku Madaala era kigambibwa basula Kawaala.\nEbibinja ebitigomya Kampala\n1.Waliwo Prison Break nga bano b’e Nakulabye.\n2.Kifeesi bano b’e Makindye kyokka bano bannaabwe bataano bakwate.\n3.B13 bano basinziira Kisaasi okutigomya abalala.\n4.Kasolo Group b’e Kawempe kyokka kigambibwa nti kino ekibinja kinafuye.\nPoliisi erangiridde ennaku 90 ez’okufuuza ababbi e Nansana\nBakoonye enju z\nEbyobulimi bissibwemu ensimbi eggwanga likulaakulane - Minisita\nWogani ya 1970 bagizzizza buggya


Ssaabasajja Kabaka Alambudde E Ssaza Lye Erye Bugerere - Radio Simba - Ennene\nSsaabasajja Kabaka alambudde e Ssaza lye erye Bugerere\nSsaabasajja Kabaka alambudde e Ssaza lye erye Bugerere mu kwetegekera okukuza olunaku lwebyobulamu mu Buganda.\nOmutanda atuuse ku mugga Ssezibwa ku ssaawa ttaano ez’okumakya nga ayaniriziddwa Katikkiro Charles Peter Mayiga, omumyuka wa Katikkiro asooka Prof Twaha Kigongo Kaawaase, Omwami w’essaza Kyaggwe, n’owa Bugerere wamu n’abaami ba Kabaka ku byalo n’abakulembeze ba Gavumenti ya wakati kko ne nnamungi w’omuntu okuva e Bugerere.\nBeene asookedde ku mwalo e Kawongo mu gombolola ye Galiraya, ng’eno alambudde olusiisira lw’eby’obulamu olwategekeddwa okuwa abantu obujjanjabi obusookerwako wamu n’okwekebeza akawuka ka mukenenya.\nMu bubaka bwe, Ssaabasajja akubirizza abazadde babaana naddala abaana abato bafeeyo nnyo okulaba nga abaana baabwe bwebaba nga balwadde bagende bafune obujjanjabi. Omutanda era asabye abazadde bagezeeko okulaba nga abaana baabwe basoma, befiirize kubanga abaana eggwanga libeetaaga nga balamu ate nga basomyeko\nSsaabasajja bwavudde e Kawongo, ayolekedde ku ssomero lya Kitimbwa RC erisangibwa mu gombolola ye Kitimbwa. Eno Ssaabasajja alambudde olusiisira lw’eby’obulamu era agemye omwana. Beene asinzidde Kitimbwa naasaba abasawo okunyikira mu buweereza bwabwe kubanga buyamba eggwanga naddala ensi ezikyakula zetaaga abantu baazo nga balamu okusobola okugenda mu maaso.


Omugagga Sudhir ayungudde balooya kabiriiti okumuwolereza\nKKAMPUNI ya Bannamateeka eya Kampala Associated Advocates (KAA) ejjudde balooya abagundiivu omuli n’eyaliko omuwabuzi omukulu owa Gavumenti mu by’amateeka Peter Kabatsi n’eyaliko akulira abalamuzi mu ggwanga Herbert Ntabgoba.\nNg’oggyeeko Kabatsi ne Ntabgoba, abalala ye; Elly Karuhanga, Elison Karuhanga, Dr. Kallu Kalumiya, Sam Mayanja, Oscar Kambona, ne Joseph Matsiko eyaliko omuwaabi ow’emisango gya Gavumenti.\nAbalala ye Bruce Musinguzi, Augustine Idoot Obilil, Jet Tumwebaze, Isaac Kyagaba, Dennis Otatiina, Pearl Nyakabwa, John Musiime, Catherine Nansubuga, Leonard Businge, John Bulungu, Nicholas Kihangire ne Phoebe Murungi.\nBruce Musinguzi yali omu ku balooya abawolereza kkampuni y’essimu eya MTN ng’emegga ginnaayo eya UTL.\nMukugu nnyo mu misango gy’ebyobusuubuzi. Yali looya wa MTN mwe yameggera omubaka wa Bugweri Abdu Katuntu mwe yali agivunaanira okukozesa enkola ya ‘mobile money’ mu bumenyi bw’amateeka.\nYali omu ku balooya mu musango gw’ekitongole ky’ebyempuliziganya mu ggwanga nga kittunka ne kkampuni ya South Africa, Traces TV (Uganda) Ltd, eyali yaweebwa obuvunaanyizibwa okukung’aanya ssente ku ttivvi mu myaka etaano.\nWabula guno Musinguzi ne banne gwabamegga. Yali omu ku balooya ba Pulezidenti Yoweri Museveni mwe yameggera Amama Mbabazi mu musango gw’Ebyokulonda.\nElison Karuhanga ye yali looya w’akakiiko k’ebyokulonda mu musango ogwo era yaliko munnamateeka wa DFCU Bbanka.


Bukedde Online - Obwenzi babukolera ku ssimu\nLwaki abasajja baagala kaboozi ate abakazi...\nObwenzi naddala mu bakazi abafumbo batera kubokolera ku ssimu. Kino kiri nnyo kw'abo abakugirwa Ate ekizibu ky'obwenzi bw'ekika kino, tebukkutibwa era ggwe omusajja amalira ebiseera mu mipiira bukukeeredde!\nBak'abasajja bayize nnyo ennyenda y'okusindira omukwano ku ssimu.\nEra abasajja ab'ebbuba erisusse mwesibe bbiri. Kuba kati omusajja ayinza okukola ne mukyala wo akaboozi ku ssimu omukazi n'amalamu n'akagoba! Byonna nga babikolera mu buliri bwo ggwe ng'okyali mu mipiira munyumya ne banno! Ogenda okudda awaka omukwateko nga ye mukkufu wa jjo. Era ng'akugamba nti tomukwatako.\nKati ggwe abadde alina enkola ey'okusibira mukyala wo awaka ng'olowooza nti lw'ataayende munnange gakulimbye. Kati eyo y'enkola empya amasimu gye gatuttemu laavu.\nKubanga okutuuka ku ntikko kiva mu bwongo we bussa oyo gw'oyagala ne by'akugamba oba by'akukola.\nAte laavu y'ewala ky'ebeeredde, ebeera eyokya nnyo abo abagirimu. Kale olw'okuba nti omukazi aba akugirwa okulaba omusajja ono gw'aba aganzizza ebbali, buli lw'amukubira ku ssimu n'awulira ku ddoboozi lye ng'empale etoba kuba obwagazi buba waggulu. Ekiddako kuba kumalamu kagoba! Kati ggwe ogenda okudda awaka ng'ova eyo mu mipiira gye muva, omukazi omusanga yeebisse nga yamaze ddala takyalina ky'akwetaagako. Era bw'omukwatako akugamba nga bwali omulwadde. Kozzi yakkutidde ku ssimu!\nAbakugu mu laavu bo kino tebakyewuunya. Kubanga bagamba nti omukazi okulowooza obulowooza ku gw'ayagala era ayinza okumalamu akagoba. Oba ne bw'aba asomye ebbaluwa gye yamuwandiikidde oba zino whatsApp ezajja.\nNoolwekyo omusajja abubira omukazi kyava kati asaanidde okulowooza ennyo okusinga ku w'abadde akolera.


Bukedde Online - Okuloota ng'olaba mikwano gyo balwana kiraga nkaayana\nOkuloota ng'olaba mikwano gyo balwana kiraga nkaayana\nNze mba nnaakatandika okunyumirwa ng'ate baze amalamu akagoba. Nkole ntya?\nOmukazi atulugunya omwana wange\nTT e Kireka yaloota ng’atunuulisse mikwano gye abaali balwana.\nJN mu Kalagi yaloota ng’asanze muganzi we ng’apepeya n’omukazi omulala mu kibuga ky’e Mukono. Kikulabula okwerinda omuntu atali mwesigwa gw’okolagana naye ennaku zino.\nOMUWALA w’essomero AN yaloota nga muganzi we azadde abalongo mu muwala omulala. Kitegeeza obuzibu obukwolekedde obuyinza okukutuusa ku bizibu by’otolaba kati.\nYUDA e Kawempe yaloota ng’omuwala eyaliko muganzi we afudde. Kitegeeza ng’ebintu ebikutawaanya ennaku zino bwe bitajja kukusobozesa kutuuka ku biruubirirwa byo. Kyandibadde kyamagezi obiviireko ddala.\nTT e Kireka yaloota ng’atunuulisse mikwano gye abaali balwana. Kitegeeza enkaayana ezinaatera okubalukawo wakati wa mikwano gyo naye ng’ebibatabudde temuli nsa. Byesonyiwe tobyeyingizaamu kubanga tebikukwatako.\nNOAH e Seeta yaloota nga pulezidenti Kagame aweese pulezidenti Museveni ku kagaali maanyigakifuba. Kitegeeza okusisinkana ne mukwano gwo gwe muludde nga temulima kambugu. Era ng’okusisinkana okwo kunazza buggya enkolagana yammwe ey’edda.\nNALULE e Buloba yaloota ng’asoma ebitabo bingi naye nga by’asoma tebitegeera bulungi. Kitegeeza ekintu ekipya omu ku mikwano gyo ky’anaatera okufuna naye nga toyagala mikwano gye mukitegeere.\nMUBIRU ow’e Kakoge yaloota nnyina eyafa ng’amugudde mu kifuba nga bw’amulaamiriza nti buli ky’okola kikole n’amagezi. Kikuwa amagezi okukomya okwerowoozaako wekka kubanga abamu ku b’oyisaamu amaaso oluusi oyinza okubeetaaga.\nJ Omole ow’e Busia yaloota ng’embwa emulumye ekigere, omukazi omukadde n’amusibako ebikoola n’amugamba agende mu ddwaaliro. Kikulabula okweggyamu ekanyoomonyoomo k’obadde okola kubanga kayinza okukulemesa bye wandibadde ofuna n’okukukyayisa abantu abalala.\nMUSISI e Bulyankuyege yaloota ng’ayunja enkota z’amatooke ennene ate nga nnyirivu mu lusuku lwe olw’olunnyu. Kitegeeza nga obutayagala kuyiga n’okwebuuza bwe binaalwawo nga bikusibidde mu bwavu. Kirungi okyuse mu ndowooza yo.\nIDI ow’e Katwe yaloota omusajja eyali amuwa ssente ennyingi ennyo naye nga tamanyi lwaki azimuwa. Kitegeeza nga bw’onootera okufuna ssnete ze wali osuubira n’otozifuna , era n’oziggya ne mu birowoozo.\nKIGOZI e Luzira yaloota ng’asanze munne ku mulimu gye bakola ng’ali mu kafubo ne mukama waabwe abakozesa, bwe baamulaba ne beekanga ne basazaamu ne bye baali boogera. Kino ekirooto kikulabula okwerinda omuntu ow’olugambo anaakutuusaako ebigambo ebinaakukyayisa omu ku baganda bo.\nDENNIS e Jinja yaloose bali bangi naye nga jjajja waabwe abagoba baleme okuyita waali ate nga yafa dda. Kikulabula obutamala gamansamansa oba okutundatunda ebintu kitaawo oba jjajjaawo bye yakulekera, oluvannyuma oleme kwejjusa.\nONO atera okuloota nnyina eyafa ng’ali mu mbeera gye yalimu nga mulwadde oba nga yafudde, ate olulala yamuloota ng’afudde ate n’amulaba nga mulwadde nnyo. Kitegeeza nga bw’olina ensonga oba ekintu omu ku bakadde bo kye yakuyigiriza kye wavaako n’otandika okweyisa nga bw’olaba.\nK Gaddafi e Zzana yaloose jjajja we eyafa nga bali mu bantu bangi. Kino ekirooto kikuwa amagezi okuba ne ky’okola n’omwoyo gumu ojja kuwangula.\nWALIYO eyaloose ng’asena amazzi mu luzzi ng’ebbali waliyo amayinja. Kitegeeza bugagga naye ng’omaze kubukolerera, era nga ne by’okola birabika kisobozese mikwano gyo okwongera okukuyamba.\nKING Geoff yaloose emisota nga mingi nga giri ku kiswa emikulu n’emito ng’egimu giyingira mu kiswa. Kino kikulabula okwerinda abantu b’oyita mikwano gyo sso ng’abamu misota gya busagwa.\nONO aloota ayonoonye mu kkubo wakati ate nga baaniseewo engoye n’akwata akatambaala n’alongoosaawo. Kikulabula ebyenfuna by’onoonya obinoonye bulungi kubanga biyinza okukubula oba okukusala mu buzibu.\nSEMA e Masajja yaloose ali mu lutalo ng’ayambadde kombati z’amagye n’awangula be yabadde alwanyisa. Kitegeeza okuvuganyizibwa okwakaasammeeme mu bantu b’olinako oluganda oba akakwate ak’engeri endala nga wandibadde mwegendereza obuteyingiza mu nsonga zaabwe.\nOkuloota ng’olaba mikwano gyo balwana kiraga nkaayana


Bukedde Online - Omusajja apangisa tonkubira\nNnoonya musajja ampasa mmutwale mu Amerika...\nNjagala musajja atali mu mbeera mbi, atapangisa, alina omulimu, anaandabirira ate nga mwetegefu okwekebeza omusaayi.\nOgamba ki nnyabo? Ndi bulungi mukwano.\nBitambula bitya? Byandibadde birungi naye sirina ambiita.\nNaye obuzibu buva ku ki? Nina obulemu ku magulu gange naye lwakuba abasajja babeera batunyooma naye nga buli kimu tukisobola bulungi.\nMpozzi ggwe ani? Nze Annet Kugumikiriza.\nYe olina emyaka emeka era obeera wa? Nina 34, mbeera Ntebe naye nsibuka Mbale.\nOlinayo ku baana? Nazaalayo abaana babiri naye sibeera nabo babeera waabwe.\nWayiseewo bbanga ki nga mwawukanye ne taata w’abaana?Kati giweze emyaka esatu.\nOyagala musajja afaanana atya? Njagala musajja atali mu mbeera mbi, atapangisa, alina omulimu, anaandabirira ate nga mwetegefu okwekebeza omusaayi. Ali wakati w’emyaka 37 - 39 kuba 0756277196.\nNze Lukia Nakiyemba, ndi wa myaka 29 mbeera Mbale. Nazaalako era nzaalibwa Iganga. Nnoonya musajja alina empisa okuva ku myaka 30 - 40 ng’amanyi omukwano ate nga Musiraamu. Alina okuba omwetegefu okubeera n’abaana bange n’okugenda ewaffe mu bakadde. Ssimu 0773709192\nNze Mirembe Amat, mbeera Masaka. Nnoonya omwami nga wa ddiini, alina empisa, mukkakkamu ate nga mutetenkanya kuba nange bwendi. Nnina emyaka 25, ndi mulemamu naye si kya maanyi. Ndi muwala wa mpisa era omukkakkamu. Asiimye ate ng’ali siriyaasi kuba 0752086345 twogere.\nNze Sarah, nnoonya omusajja nga mulungi, muyonjo ate ng’alina ku ssente. Sifa ku myaka kasita omanya ky’oyagala. Kuba 0700565380.\nNnoonya omwami eyasomako ng’ali ku ddagala lya ARVS. Njagala ng’alina omulimu ng’ali wakati w’emyaka 32 -35. Nga si mufumbo ate nga wa ssimbo. Ateekwa okuba ng’alabika bulungi ate nga si Musiraamu. Kuba 0778537471.\nNze N E njagala musajja w’emyaka 35 - 50. Nze nnina emyaka 32, mbeera Matugga. Ndi ku ssimu 0779179864 ne 0755405541.\nNnoonya omwami ali wakati w’emyaka 38- 55. Nina emyaka 29 nga waakyama bw’obanga tolina siriimu, nkubiraako twogere ebisingawo ku 0705728623.\nNze Finah, nnoonya omwami ow’okufumbirwa. Ndi ku ssimu 0700716934.\nNze L.D. Njagala omwami ng’alabika bulungi, atya Katonda naddala nga Mulokole. Njagala ali ku ddagala ng’ali siriyaasi ng’ali wakati w’emyaka 40 - 45. Nze nnina emyaka 35. Aneetaaze kuba 0783430869.\nObulamu bugamba ki? Tebweyagala.\nAte lwaki mukwano? Obw’omu bummazeeko emirembe.\nObumazeemu bbanga ki? Emyaka giwezeeko.\nMpozzi ggwe ani? Nze Isma Tamale\nObeera wa? Mbeera Zzana\nOwezezza emyaka emeka? Kati giweze 24.\nObuzibu osinze kubusanga wa? We bituuse njagala mukazi akuze mu birowoozo kuba abawala\nabato tebalina mulamwa. Njagala nga mukozi, alina eddiini n’empisa. Sifuddeeyo oba alina abaana kasita abeera ng’alabika bulungi. Ssimu 0700996246.\nTwagala bawala babalagavu\nNnina emyaka 49, njagala omukyala ow’okuwasa nga Muganda ng’abeera mu Kampala. Njagala akuze mu birowoozo nga si muyaaye. Ow’Envuma tokuba. Ndi ku ssimu 0712887918.\nNnina emyaka 50, njagala omukyala aweza emyaka 33 muwase. Njagala nga si Musiraamu, alina empisa ate nga Muganda. Nze mbeera mu Kampala ate nazimba siri ku bya ssente. Kuba 0780238164 oba 0754357097.\nNnoonya omukyala ow’okuwasa nga Mulokole. Njagala ali wakati w’emyaka 21 - 30. Kuba 0700962140.\nNze Richard, nina emyaka 36, sipangisa nnina amaka gange wano e Kamwokya era ndi musajja mukozi. Njagala omukyala ng’alabika bulungi, akola, ng’akulembeza Katonda mu buli ky’akola. Njagala amanyi ky’ayagala ate nga yakoowa agayaaye. Anaasobola okuntwala ewaabwe ng’ali wakati w’emyaka 24 - 45. Alina ebyo kuba 0752890491.\nNze Jemba A, mbeera Ntinda nnina emyaka 33. Ndi muwanvu, muddugavu. Njagala omukyala alina empisa n’eddiini wakati w’emyaka 25 - 33 tukole obufumbo. Aneetaaze kuba 0704256046.\nNnoonya omukyala nga tasussa myaka 25, talina mwana ate nga mwetegefu okukola. Asiimye kuba 0753238232.\nNze Moze, nnina emyaka 44. Nnoonya suga beibe ali wakati w’emyaka 40 -50. Njagala mukyala Munyankole oba Munywarwanda. Ayagala supa kuliimu laavu kuba 0751869480.\nNze Alex T, mbeera Muyenga. Nnoonya omukazi omugumiikiriza ng’ali wakati w’emyaka 25 - 35 ng’akola kuba nange nkola. Kuba 0703780579.\nNze Eddie, nnoonya omukyala ow’okuwasa ng’ali wakati w’emyaka 25 - 30. Nze ndi wa myaka 30. Asiimye kuba 0787543499.\nNze Andrew, mbeera Kireka, nnina emyaka 25. Njagala omukyala ali wakati w’emyaka 30 - 60. Nkubira ku 0759299026.\nNze Diron nnoonya omukazi alina ku ssente ng’anaasobola okundaga laavu. Kuba 0706449850.\nNze Kagame, noonya omukazi alina omulimu ng’akola mu bbanka, musomesa oba owa poliisi. Kuba 0754001466.\nNze Calvary Mbayo, nnina emyaka 38. Ndi Mukiga w’e Kamwenge. Njagala mukazi ali wakati w’emyaka 24 - 36 nga talina mwana naye ng’alina omulimu. Kuba 0771661352.\nNze ND, nnoonya omukazi nga mukulu wakati w’emyaka 35 - 45 nga mulungi, mweru ate nga munene tukole omukwano ogw’ekyama. Njagala ng’akola, takozesa bitamiiza ng’amanyi omukwano, kwe gamba nga mu bulamu ayagala laavu yokka. Nnina emyaka 25. Kuba 0787236865.\nNze Shaffiq, nnoonya omukazi ow’okuwasa ng’ali wakati w’emyaka 18 - 28, muwanvu, si munene nnyo, nga musawo, musomesa, oba ng’amanyi okusiba enviiri z’abakyala. Kuba 0706528708.\nNnoonya omuwala omulungi nga tusobola okukola ssente, tukole ne bizinensi ey’awamu. Nze ndi Musiraamu era njagala omuwala nga Musiraamu. Kuba 0752646523.\nNze Ken, nnoonya omukyala ng’ali ku ddagala lya ARVS oba ng’alina akawuka. Njagala ali wakati w’emyaka 25 - 32 ng’ali siriyaasi. Saagala muyaaye ate njagala ng’alabika bulungi. Sifa ku ddiini oba ggwanga. Njagala alina ennyonta ya laavu ate nga yakoowa abafere nga nze. Kuba 0705403798.\nNze Abubakar Ahumuza, nnina emyaka 25, mbeera Kamwokya. Nakuguka mu bya kufumba era ggwe mulimu ggwe nkola. Nzaalibwa Ibanda. Nnoonya mukyala alina ke yeekoledde, amanyi omukwano, alina omulimu ng’ali wakati w’emyaka 35 - 40. Omwetegefu okwekebeza omusaayi kuba 0754147873.


Bukedde Online - Nejjusa ekyanzirusa mu ssomero ne mpaala n’omusajja\nNejjusa ekyanzirusa mu ssomero ne mpaala n’omusajja\nOkukomba ebbakuli kulwaza?\nNswala okweyambulira omukazi: Obusajja bweveera...\nBANNANGE nze ku kyendozezzaako, omuntu kyandibadde kirungi okukozesa obulungi omukisa ogubeera gukuweereddwa n’olemwa okwejjusa mu dda ng’omukisa tegukyasoboka kuddizibwawo. Nze Zahara Namutamba nga nnina emyaka 21.\nNasisinkana ne baze bwe nali nkyasoma mu P6. Bannange omusajja ono bwe yankwana namwagala nnyo engeri gye nali omuto nga ndaba andaga laavu era nange ne mmuwa omutima gwange gwonna. Wabula ebiseera ebyo nali mbeera ne bazadde bange.\nNaye engeri gye twali mu mukwano omuyitirivu omusajja yansaba tutandike okubeera ffenna era ekyo bwe nakiwulira ate omukwano ne gweyongerera ddala kubanga nayongera okukakasa nti ddala anjagala.\nBannange okumanya omukwano gwaziba nze amaaso, natuuka n’okwerabira nti nali nkyasoma ne tutandika okupanga n’omusajja engeri gye ng’enda kuvaangamu awaka.\nTuba tukya mu ebyo neekanga ndi lubuto era mu busiru awaka saasiibula na kusiibula. Nakwatamu ebyanguwa ne nsibira wa lulenzi era nasanga anindiridde.\nOlwayingira ennyumba omusajja yajula okufa essanyu ne simanya nti ekiseera kirituuka ate ne nzira mu maziga. Twatandika okupangisa e Gayaza nga gye tubeera ffembi olwo nga n’eby’abazadde sikyafaayo kumanya.\nMu kiseera ekyo nali ntegeera omuntu omu yekka. Bwe nnasumulukuka nazaala omwana wa bulenzi ate olwo essanyu ne litweyongera.\nNga wayise akaseera saamanya sitaani gye yabaguka kuba omusajja gwe nayagala ennyo bwentyo n’atuuka n’okunzirusa mu ssomero, simanyi kyamuleetera kunkyawa nga ne bw’antunulako ng’alinga asinduukirirwa emmeeme.\nYatuusa ekiseera nga takyalina buyambi bwonna bwampa ate nga nze nali sikola nga ntuula waka.\nEnsi yanyiga nze nga siraba na wa kwewogoma kubanga nakubangamu akafaananyi okuddayo mu bazadde nga kizibu kuba baali banyiivu olwa fi izi ze nnali nyonoonye olwo amaziga ne gajja.\nEkiseera kyatuuka nga ndaba mbonyebonye ekimala ate nga n’omusajja ansindiikiriza kwe kusalawo okusiba omutima nzire awaka kyokka bazadde bange tebaakisanyukira olw’engeri gye nnali nneefumbizza nga nkyasoma.\nNkubiriza abawala abakyalina Jamila Nankwanga: Muwala wange oyo obwenzi bwe bwamulemesa obufumbo kubanga buli amugambako alowooza nti amwagala olwo n’atabaala naye amala kutuuka eyo ne bimwefuukira n’akomawo.


Bukedde Online - Engeri embaliga mu mukwano gye zongedde okutabula abafumbo\nEngeri embaliga mu mukwano gye zongedde okutabula abafumbo\nBalamu bannemesa okuziika ku baze\nEngeri gy'olaga omwana omukwano n'atafuna ...\nAdded 27th August 2020\nABAAGALANA abamu bwe balemeddwa okwesonyiwa embaliga mu mukwano, bangi ate basigadde bakiraga abaagalwa baabwe be babeera nabo awaka ekyongedde obutabanguko mu maka ensangi zino.\nMu kulwana mwetobeseemu okwonoona amasimu nga bagaasa n'okugamenya, okugakasuka n'okugasuula mu kaabuyonjo ng'akwatidde munne mu mbeera y'obwenzi alowooza nti essimu ssinga evaawo kyakumalawo okukwatagana okubaawo ku muntu we n'oli omulala amuleetera okukola embaliga.\nAbalala bagamba nti libeera ssomo oba ekibonerezo ky'okulekayo obwenzi. lWaliwo embeera endala eyongedde okweyoleka ennaku zino ey'abantu okwekumako omuliro ne beeyokya!\nEbimu ku bizuuliddwa ku bantu bano abeekumyeko omuliro, ku bamu byetooloolera ku nsonga z'obufumbo ng'omu ku bafumbo ateeberezebwa okubaliga mu mukwano olwo munne ne yeekyawa!\nKuno bwe kwegasseeko abantu obutakyagenda mu masinzizo okulyoyebwa emyoyo olwa kalantiini olwo ne gujabagira. Kuba abantu abamu bannaddiini bwe bababuulirirako bafuna okukkakkana n'okwefumintiriza ku bye bakola ne bakwata ekkubo eggolokofu.\nDan Ddamulira owa NANA Counselling Services ababuulirira abaagalana n'abafumbo agamba nti ng'oggyeko obutabanguko mu maka, embaliga mu mukwano zibaamu okufuna endwadde nga siriimu n'ez'ekikaba.\nlKu basajja beetikka omugugu gw'okulabirira abakazi abasukka mu omu ekiyinza okuvaako ab'awaka obutafuna bulungi byetaago. Embeera eno ate ayongera okukuma omuliro mu mukyala ow'awaka n'ayongera okunyiiga, okuyomba n'okwekyawa ekimuleetera okukuba bba omugongo nga batuuse mu buliri.\nAte mu mbeera y'okubeera n'emirembe awaka, abaagalana bandyewaze okulingirira mu masimu g'abaagalwa baabwe.\nYadde oluusi tebubeera bwenzi waliwo ababeera mu kusaagamu ne mikwano gyabwe naddala ku WhatsApp oba facebook kyokka munne singa alaba bye boogera ayinza okulowooza ebirala.\nBookezza ofiisi za NRM mu Busoga\nKizibu okuddamu okubala obululu e Luweero - akulira okulonda


Poliisi ekutte agambibwa okuba omubbi e Nabweru\nPoliisi ekutte agambibwa okuba omubbi e Nabweru – Radio Simba – Ennene\nYou are at:Home » Latest News » Poliisi ekutte agambibwa okuba omubbi e Nabweru\nBy Mubiru Ali\t April 26, 2022 No Comments\nOmumyuuka w’omwogezi wa Uganda Police Force owa Kampala Metropolitan Police ASP Luke Owoyesigyire; “Bambega okuva ku Poliisi e Nansana bakutte omubbi nga nebanne batandise okunoonyezebwa oluvannyuma lwokwenyigira mu bubbi mu kitundu kino.\nAkwatiddwa ye Ssozi Derrick 20, nga yakwatiddwa mu kikwekweto ekyakoleddwa Poliisi oluvannyuma lwokutemezebwako abatuuze mu bitundu by’e Kisumu, Nabweru. Ssozi omutuuze w’omu kitundu kino yasangiddwa ngalambula ekitundu ngaweese ensawo era abasirikale bwebakebedde ensawo eno nebasangamu ejjambiya ngezingiddwa mu lugoye olumyuufu, obwambe 2, ennyondo 2 wamu nemakanzi ennene 1.\nBambega beyongeddeyo ewuwe gyebasanze ebintu ebirowoozebwa okuba ebibbe okuli; TV 2, woofer 2, fan 2, master keys 3, essimu ekika kya Tecno 1, ssente enkalu obukadde 4 mu emitwalo 5 n’ebintu ebirala ebyomunju ebibalirirwamu obukadde 13.\nPoliisi era yazudde piki piki 2 nnamba; UFA 513J ne UFL 408A, 05 Notes of South Sudanese pounds in the denomination of 50, 50 notes of Kenyan shillings, one hundred rupees, essimu 5 ekika kya Infinix hot 10, W$Q (blue), Tecno smartphone, MI smart (pink)ne itel (mapeesa), lap smart television, 02 sets of subwoofers HiFi and smart, 01 DVD player, 02 fans, 01 ADH refrigerator n’ebirala.”


Abalambuzi b'amassomero e Hoima balabuddwa. - Watchdog Uganda\nAKULIRA eby’enjigiriza mu Disituikiti ye Hoima Godfrey Sserwanja alabudde abalambuzi ba massomero mu kitundu ekyo okukomya okutuula obutuuzi ne tebayitayo mu massomero, kyagambye nti kye kivuddeko omutindo gwe by’enjigiriza okukka mu massomero ga Gavumenti.\nSserwanja agamba nti essomero ye Mulambuzi waalyo ate n’omulambuzi lye ssomero nga mu kyo omulambuzi wa massomero bw’aba omubi era tusuubira massomero mabi wabula bwaba omulungi n’amassomero gaba malungi, kubanga waba tewali kiyinza kugenda mu maaso saako n’okutambuza amawulire wakati we ssomero n’abatwala eby’enjigiriza.\n“Ffe kati tumanya tutya ebizibu ebili mu massomero ssinga mwe abagalambula temututegezezzaako, ate n’ekilala mwe mulina okuteekamu amaanyi mu bakulu ba massomero basobole okutukiriza eby’etaago byonna omuli okulabirira abaana, ebizimbe, obuyonjo bwe ssomero ne bilala.” Sserwanja bwe yagambye\nOkw’ogera bino yabadde mu lukiiko olw’ategekeddwa ekitongole eky’okuntikko mu Ggwanga ekikola ku kulambula amassomero ku mande, olw’abadde ku ssomero lya Kitala Secondry school mu Kibuga kye Hoima, n’omulamwa ogw’okutekawo okulambula okw’omutindo okusobola okusitula eby’enjigiriza mu Ggwanga.\nAbalambuzi ba massomero mu Disitulikiti ye Hoima mu offisi y’akulira abakozi.\nYasabye abalambuzi ba massomero okukomya omuze ogw’okujja obusente sente mu massomero olwo ne baleka nga ebintu tebigenda bulungi, kye yagambye nti kiviriddeko omutindo gwe by’enjigiriza okukka mu massomero ga Gavumenti.\n“Kituufu tukimanyi naffe nti ensimbi mufuna ntono nnyo naddala mu by’entambula saako n’ebyetagisa mu kukola omulimu gwamwe ebilala naye tubasaba muleme kuggwamu maanyi kubanga eby’enjigiriza bwe bitabaawo ne nsi eba tebaawo” Serwanja bwe yayongeddeko.\nYe akulira abalambuzi ba massomero mu Ggwanga lyonna Sadress Turyagyenda yasabye bonna abakola mu by’enjigiriza okufaayo okulaba nga batekawo enkola y’okulondoola abasomesa okulabira ddala oba basomesa ebyo byennyini ebili mu lukalala lwe bilina okusomesebwa omwaka ogwo saako n’okulaba nga ebikozesebwa abayizi babiganyulwemu.\nPreviousArmy distances SFC from city actress’ kidnap as actors launch #FindKeeza\nNextVIDEO: Opposition sets up common terms if there’s to be a serious national dialogue


Engero za Baibuli: Yesu Omuto mu Yeekaalu - Omukutu Omutongole ogw’Abajulirwa ba Yakuwa ku Internet\nLABA omulenzi ono omuto ayogera n’abasajja bano abakulu. Be bayigiriza b’omu yeekaalu ya Katonda mu Yerusaalemi. Era omulenzi oyo ye Yesu. Yeeyongedde okukula. Kati aweza emyaka 12.\nAbayigiriza beewuunyizza nnyo nti Yesu amanyi bingi nnyo ebikwata ku Katonda n’ebintu ebiri mu Baibuli. Naye lwaki Yusufu ne Malyamu tebali wano? Bali ludda wa? Ka tulabe.\nBuli mwaka Yusufu aleeta ab’omu maka ge e Yerusaalemi ku mukola ogw’enjawulo oguyitibwa Okuyitako. Lugendo luwanvu okuva e Nazaaleesi okutuuka e Yerusaalemi. Tewali n’omu alina mmotoka, era tewaliiwo ggaali za muka. Tebyaliwo mu kiseera ekyo. Abantu abasinga obungi batambuza bigere, era kibatwalira ennaku nga ssatu okutuuka e Yerusaalemi.\nNaye kati Yusufu alina amaka manene. Bwe kityo waliwo bato ba Yesu abalala ab’okulabirira. Omwaka guno, Yusufu ne Malyamu n’abaana baabwe batambula olugendo oluwanvu okuddayo ewaabwe e Nazaaleesi. Balowooza nti Yesu ali wamu n’abalala ku lugendo. Naye bwe bawummulamu ku nkomerero y’olunaku, Yesu tebamulaba. Bamunoonya mu b’eŋŋanda n’ab’emikwano, naye tali nabo! N’olwekyo baddayo e Yerusaalemi okumunoonya.\nMu nkomerero, Yesu bamusanga wano n’abayigiriza. Abawuliriza ng’ate bw’ababuuza ebibuuzo. Era abantu bonna beewuunya olw’amagezi Yesu g’alina. Naye Malyamu agamba: ‘Mwana wange, lwaki otukoze bw’oti? Taata wo nange tubadde beeraliikirivu nnyo nga tukunoonya.’\n‘Lwaki mubadde munnoonya?’ bw’atyo Yesu bw’addamu. ‘Mubadde temumanyi nti nnina okubeera mu nnyumba ya Kitange?’\nYee, Yesu ayagala okubeera w’ayinza okuyigira ku Katonda. Naffe ekyo si kye twandibadde tukola? Ewaabwe e Nazaaleesi, Yesu yagendanga mu nkuŋŋaana okusinza buli wiiki. Olw’okuba yassangayo omwoyo, yayiga ebintu bingi okuva mu Baibuli. Ka tubeere nga Yesu era tugoberere ekyokulabirako kye.\nLukka 2:41-52; Matayo 13:53-56.\nMu kifaananyi kino Yesu aweza emyaka emeka, era ali ludda wa?\nYusufu n’ab’omu maka ge baakolanga ki buli mwaka?\nOluvannyuma lw’okutambulira olunaku lumu nga baddayo eka, lwaki ate Yusufu ne Malyamu bakomawo e Yerusaalemi?\nYusufu ne Malyamu basanga wa Yesu, era lwaki abantu beewuunya?\nYesu addamu atya nnyina, Malyamu?\nTuyinza tutya okubeera nga Yesu mu kuyiga ebikwata ku Katonda?\nSoma Lukka 2:41-52.\nWadde ng’Amateeka gaali geetaagisa basajja bokka okugenda ku mbaga ezaabangawo buli mwaka, kyakulabirako ki ekirungi Yusufu ne Malyamu kye baateerawo abazadde leero? (Luk. 2:41; Ma. 16:16; 31:12; Nge. 22:6)\nKyakulabirako ki ekirungi Yesu kye yateerawo abato leero ku kugondera bazadde baabwe? (Luk. 2:51; Ma. 5:16; Nge. 23:22; Bak. 3:20)\nBaganda ba Yesu abana aboogerebwako mu Baibuli be baani, era oluvannyuma babiri ku bo bakozesebwa batya mu kibiina Ekikristaayo? (Mat. 13:55; Bik. 12:17; 15:6, 13; 21:18; Bag. 1:19; Yak. 1:1; Yuda 1)\nYusufu ne Maliyamu bamala ennaku ssatu nga banoonya Yesu. Bwe bamuzuula, Yesu yeewuunya okuba nti babadde tebamanyi wa kumunoonyeza.


African Storybook - Nakku N’Enviiri Essatu\nTebaalwa ne balaba ng'obudde bubayiseeko. Baayanguwa mangu okuddayo mu eka.\nBaba banaatera okutuuka eka, Nakku n'akwata mu bulago bwe era n'akizuula nti yali yeerabbidde omukuufu gwe! Ky'ava asaba banne nti, "Bambi munnyambe tuddeyo ffena!" Naye mikwano gye ne bamuddamu nti obudde bwali buyise nnyo.\nKati Nakku n'addayo ku mugga yekka. Omukuufu yagufuna era n'ayanguwa okuddayo eka. Wabula bambi ekkubo lyamubula olw'enzikiza.\nBwe yatunula mu maaso gy'alaga n'alaba ekitangaala mu kasiisira. Yayanguwa okukatukako era n'akonkona ku luggi.\nEkyamwewuunyisa kwe kulaba nga Wambwa y'aggulawo oluggi era n'amubuuza nti, "Oygala ki?" Ko Nakku nti, "Mbuze era njagala kufuna w'akusula!" Wambwa n'amuddamu nti, "Yingira awatali ekyo nja kukuluma!" Nakku n'ayingira mu nda.\nWambwa n'amugamba nti, "Nfumbira." Nakku n'addamu nti, "Sifumbiranga ku Wambwa." Ko Wambwa nti, "Fumba, awatali ekyo nja kukuluma." Bw'atyo Nakku n'afumbira Wambwa emmere.\nEkyo bwe kyaggwa, Wambwa n'amugamba nti, "Njalira obuliri." Nakku n'addamu nti, "Saalanga ku buliri bwa Wambwa." Ko Wambwa, "Yala obuliri, awatali ekyo nja kukuluma." Bw'atyo Nakku n'ayala obuliri.\nBuli lunaku yalina okufumba, okwera n'okwoleza Wambwa. Lwali lumu Wambwa n'amugamba nti, "Nakku, olwaleero ηηenda kukyalira ku mikwano gyange. Yere ennyumba, fumba emmere, era oyoze n'ebintu byange nga sinnadda."\nAmangu ddala nga Wambwa angenze, Nakku n'afuna enviiri ssatu okuva ku mutwe gwe. Oluviiri olumu yaluteeka wansi w'ekitanda, olulala n'aluteeka emabega w'oluggi, n'olulala n'aluteeka mu kiraalo. Oluvannyuma n'adduka emisinde miyitirivu okutuuka ewaka.\nWambwa bwe yakomawo, n'anoonya Nakku. N'atandika okuyita nti, "Nakku, Nnaku, oli ludda wa?" Oluviiri olwasooka ne lwanukula nti, "Ndi wano wansi w'ekitanda." Olw'okubir ne lugamba nti, "Ndi mabega wano emabega w'oluggi." N'oluviiri olw'okusatu ne lugamba nti, "Ndi wano mu kiraalo."\nAwo Wambwa n'ategeera nti Nakku yali amusalidde amagezi. Kye yava nno adduka nnyo nnyo okutuuka ku kyalo kya Nakku. Naye bannyina Nakku baali bagiteeze awo n'emiggo eminene. Wambwa yakyuka n'addayo era okuva olwo taddangamu kulabikako.\nTranslation - Rev Joseph M Katabaro


Bukedde Online - Engeri olulimi lw'omukazi gye lukosaamu omusajja mu nsonga z'omukwano\nEngeri omugejjo gye gubuzaamu obwagazi mu...\nEyanfunyisa olubuto mu kkanisa yanzirukako...\nOLULIMI lw’omukazi gye lwakoma okuba n’ensonyi mu nsonga z’omukwano, abasajja gye bakoma okulutya nga lubadde lubikkuse. Kino kye kireetera omukazi obutavaamu na kigambo nti, “... kale nzikirizza laavu gy’onsaba...!” ng’omusajja abadde amukwana. Era n’amala akyogera, ate oyinza okundabira omusajja bwe yeebwalabwala.\nYe ne wabaawo embeera omukazi gye yeesitula ne yeegambira omusajja nti, “... musajja ggwe nkufa...!” era njagala tubeeko we tulaga, oyinza okundabira omusajja bw’atuula obufoofofo.\nAtandika okwekengera omukazi oyo era bw’ataba musajja awera, n’enkasi tesituka. Ne bwe kiba ku ssimu zino ezajja; omukazi n’akuteekamu yuniti n’akugamba nti akwagala oba n’akugamba nti leero nkwetegekedde, ne bw’aba mukyala wo ow’awaka owulira ng’omutwe gukwetooloola! Abakugu bazudde nti embeera eno bw’ebaawo, abasajja ate asookera kugirowooleza mu kwekengera.\nBw’aba omusajja omufumbo mukyala we n’amukubira essimu n’amugamba nti , “ddadi leero nkwetegekedde!” ate omusajja asookera mu kulowooza nti osanga waliwo ebyasobye!\nBw’aba omukazi ow’ebbali nga tomukwanangako n’akwekwanira, omusajja bw’aba alina kyalina asookera mu kulowooza nti omukazi ayagala kumubba. Oba oluusi okulowooza nti omukazi alina abaamutumye amutuuseeko obutemu. Kale abakugu kye baavudde baanukula embeera eno ne bagamba nti abakazi mu butonde kye bava bakoma ku kwekoza obwekoza okusikiriza abasajja.\nNe bw’atuuka mu buliri, tayasamya kamwa n’agamba omusajja nti owange tandika omuzannyo.\nAte bw’aba tannagonda kutuuka kujja mu kitanda, afuba kwekoza, kwemoola, kwekuba buwoowo n’okwetuuza oba okweyisa awali omusajja gwe yeegombye okutuusa omusajja lw’abaako ky’akola. Noolwekyo kiba kirungi naawe omusajja n’oyiga okusomera ebbaluwa mu bbaasa


Bukedde Online - Omuyimbi Eddy Kenzo ne Anita Fabiola oba babala ka ki!!...\nOmuyimbi Eddy Kenzo ne Anita Fabiola oba babala ka ki!!...\nMuka Paasita Mutesaasira ali luno!\nDesire Luzinda aseeseetudde emyaka ng'ajag...\nKenzo ne Fabiola bazze bombi ku siteegi okugabira omu ku bayimbi engule kyokka Fabiola teyazzeeyo mu kifo kye wabula yagenze butereevu Kenzo we yabadde atudde era gye byaggweeredde nga Fabiola alina by'alaga Kenzo ku ssimu.\nOmuyimbi Eddy Kenzo ne Anita Fabiola oba babala ka ki!!!.\nOmanyi Kenzo yawangudde engule za biki bina (4) mu mpaka za Uganda Entertainment Awards zino ezaategekeddwa aba Bano baabadde ku mpaka z'engule z'abayimbi ezaayindidde ku wooteeri ya Serena mu Kampala naye bakira bali bulala.\nOba Fabiola yabadde amulaga biki?? Nze naawe...\nGavumenti temugisabira dduwa


NDI musajja mukulu era ne mukyala wange tumaze emyaka kumpi 45 nga tuli bafumbo. Naye kati mukyala wange ayagala kunoba era ng'okusinga abaana be baagala anobe.\nEkirala weewuunya ekimutwala ku myaka gy'alina okulera abazzukulu. Sigaanyi kiyambako muwala wammwe naye ate amaka aba agalendedde ani? Bw'aba agenda kukyalako tekirina mutawaana naye okubeerayo naddala ku myaka gino nze ndaba waliwo obuzibu.\nNsuubira olina abakyala abakulu abasobola okwogera n'omukyala ono. Era ekkanisa, oba omuzigiti nabyo bisoboola okuyamba ku nsonga eno kubanga abakuulu bamadiini bagala abafumbo kubeera waamu nadala nga mukadiiye.\nSsekandi awaanye ekitone kya Nantongo n'acamula abadigize


Bukedde Online - Nagaana okunziza awaka okufiira ku kiggya era kati mbuuka\nNagaana okunziza awaka okufiira ku kiggya era kati mbuuka\nEbitongole by'ebyobulamu byagala wabeewo...\nNagaana okufiira ku kiggya ne nva ku b'eng'anda abaali bampaddeyo okufa ne nnoonya abanamponya era kati nze nsomesa abalina akawuka ka siriimu era bw'ondaba owakana nti ye nze eyakoma ku mugo gw'entaana\nNalubowa bw'alabika kati ng'ali mu maka ge\nBya Gladys Kalibbala\nProssy Kevina Nalubowa yali musomesa ku kyalo Mwezi mu Ggombolola y’e Bukomero mu disitulikiti y’e Kiboga mu 1991. Omwaka ogwo ab’ekitongole kya World Vision baakyala mu kitundu kyabwe nga baagala okukebeza abatuuze akawuka ka siriimu n’okubabuulira engeri gye bukwatamu.\n“Saalina nsonga eyinza kundowoozesa nti nalina akawuka ka siriimu era nze nakulira okukunga abantu twekebeze. Nagwawo ekigwo okumpa ebivudde mu musaayi nga biraga nti nnina akawuka ka siriimu. Nakaaba amaziga katono ganzigwe mu kiwanga naye nabudaabudibwa ne nkimanya nti eno si y’enkomerero.\nNalubowa ng'ali n'abamu ku baana b'alabirira\nNze eyali aligita, mu nnaku bbiri zokka nga bambuulidde omusujja, okusesema n’okuddukana byonna byannumba era mu bbanga ttono nasala kkiro okuva ku 75 ne ntuuka ku kkiro 40.\nMu 1998 nakubwa kisipi ne mbeera ku kitanda mu Bukomero Health Centre naye nga bangi bajja okwerolera ku kisipi gwe baali batalabangako. Oluvannyuma lw’omwezi ku kitanda bannyinaze babiri bajja ne bategeeza omusawo nti bansiibule ngende nfiire awaka kuba baali tebakyalaba mugaso gwa kubeera mu ddwaaliro.\nWe twogerera naakamala emyaka 28 n’akawuka ka siriimu naye bw’ondaba kizibu okukkiriza.\nNalubowa (ku ddyo) bwe yali aweebwa Bayibuli mumusomo ogwali e Garuga\nNzirukira e Mulago\nEkya bannyinaze okwagala okunteeka ku biggya nnindirire okufa kyankaabya amaziga era nasalawo kwerwanako nzekka wadde nali kusobola kutuula wadde okuyimirira. Naweebwa amagezi ng’eddwaaliro ly’e Mulago bwe lyali liyambako ku bafunye akawuka kano bwe ntyo ne nsalawo okugendayo. Ambyulensi yali eyagala amafuta ga 30,000/- okuntuusaayo era nazisasula ne bantwala e Mulago kyokka nga sikyategeera.\nNabeera ku ndiri okumalira emyezi etaano ne nzira engulu era ekiseera ekyo kyonna abajjanjabi b’abalwadde abalala nga be bannyamba kuba tewaali weewaffe yamanya gye nagenda.\nNalubowa ng'atendeka abamu ku bayizi bwe okunyiganyiga omulwadde\nNanyiigira buli muntu omuli n’abaana bange bonna ne mbeesonyiwa ne nsigala ku Katonda wange gwe nasabanga buli lukedde antaase nzire engulu.\nEbyasinga okunkyayisa abantu be bazadde abaateesa nkomye okusomesa abaana baabwe kuba baalowooza nti nyinza okubasiiga siriimu.\nEkyewuunyisa nti, ne Klezia gye nali omuweereza nabo bansaba mbiwummule nga batya okubasiiga obulwadde ssinga mbakwatako. Nga ndi e Mulago, mu September 1998, natuukirira kansala wa TASO Elly Sendi ne mmusaba mbeegatteko nfuuke mmemba era lino lye lyali ekkubo ery’okumpaangaaza n’okutuusa leero.\nMulago yali yansiibula nzire eka naye nga siri mwetegefu kudda Bukomero era nasigala mu ddwaaliro muno okutuusa TASO lwe yanonda.\nEmirimu gya TASO\nBangi ku bagenda mu TASO - Mulago bammanyi nga Ssenga Nalubowa eyatandikira mu kibiina kya Drama ne babuulira enjiri y’okwekebeza n’okumira eddagala okwetooloola eggwanga.\nMu 2000, Peter Sebbanja yansaba nkole obwannakyewa mu TASO Day Care Centre gye nasanga Resty Nakitende eyannyamba era ne tufuuka baamukwano. Wano wonna nga sirina waakusula era mukwano gwange omugenzi Nakitende ye yantwala mu muzigo gwe ne tubeera omwo n’omwana wa Nakitende naye eyali omulwadde.\nNalubowa mu kateeteeyi ke yagula mu Owino ng'agenda mu musomo e Garuga ne mukwano gwe.\nOlumu Sebbanja yannonda okubeera omu ku bagenda okutendekebwa mu kulabirira abalina akawuka ka siriimu wabula kata binneme anti nga sirina na lugoye lwa kwambala ng’ate omusomo gwa myezi esatu. Ebbanga lye namala e Mulago, nalina ka gomesi kamu ne ka lesu era nayozanga kiro ne nneesiba lesu okutuusa ku makya.\nNneeyubula: Nasalawo nnoonye ku mwannyinaze eyali asula e Nsambya era olwatuukayo namutegeeza ensonga lwaki nneetaaga engoye nga bbiri mu bwangu kuba twali twetaagibwa mu musomo mu nnaku ssatu zokka mu maaso.\nAbasuubuzi tebatera kuba bangu ku ssente, naye nalowooza nti ensonga yange anaagitegeera. Yakantemerawo nti, teyalina ssente era n’ampa 3,000/- nzireyo ewange.\nMukama yankwatirako kubanga ne mukyala waffe naye yampa 3,000/- era nayitira mu Owino ne ngula ebiteeteeyi bibiri ku 1,500/- buli kimu. Bye nasanga e Garuga nakati nkyabinyumya nga bya kyewuunyo kuba gwe mulundi gwange ogwasooka okusula mu bisenge omuli ekinaabiro, kaabuyonjo, emmeeza kw’otuula ate ne w’oteeka engoye wadde saalina ze nteekawo.\nNalubowa n'omu ku bawala b'abeera nabo\nTwalya buli kintu ky’omanyi eky’ebbeeyi, wabula nawunga omwezi ogusooka nga guweddeko bwe bampa 210,000/- nti zaali za kasiimo yange. Wamma emyezi esatu okuggwaako nali mugagga muvundu. Nagenda okuva mu kutendekebwa e Garuga nga nkuguse mu kubudaabuda abalwadde, okubasiimuula n’ebirala bingi. Nange eyagenda ng’oludda olumu omukono n’okugulu byasannyalala nkulula bikulule, ng’enda okuvaayo nga mponye olw’okusiimuulwa kwe nafuna.\nEmirimu mu TASO - Mulago\nNga nzizeeyo okukakkalabya emirimu gya TASO era nga bwe ng’enda mu maaso n’okuwa obujulizi ku mbeera yange mu kibiina kyaffe ekya katemba, waliwo Omuzungu gwe nzijukirako erya Bono eyanyolwa ennyo olw’embeera yange. Yambuuza oba kisoboka angulire ekibanja anzimbiremu ennyumba nneme kuddayo mu b’eng’anda zange abampisa obubi.\nEky’okuddamu katono kimbule kubanga amazima nali nange nneetaaga okufuna amaka naye ate twali mu mbeera mbi mu bulwadde ekiseera ekyo nga twetaaga ddagala era namusaba atugulire eddagala nga bammemba b’ekibiina ffenna awamu nga twali 25 era yakikola ate ng’ekiseera ekyo lyali lya ssente nnyingi nga TASO teririna. Ekinnuma kwe kubeera nti, Omuzungu bwe yatugulira eddagala mukwano gwange Nakitende yazuulibwa ng’embeera y’omubiri gwe yali nnafu nga talisobola era waayitawo akaseera katono n’anfaako n’omwana we.\nMu 2002, nafuukira ddala omutendesi w’abalala mu TASO e Mulago nga mbasomesa Aromatherapy, Reflexology ne Body massage okutuusa mu 2014 ekitongole bwe kyantegeeza nti tekikyalina ssente ne ndekeraawo okukola. Wabula nasigala nze Ssentebe w’akakiiko k’abalwadde mu TASO Mulago ng’era nkola nga Community Health Worker ate nga VHT (abasawo b’oku kyalo) e Katooke mu Nansana Municipality, era nkola n’aba Living Goods - Bwaise.\nE Bukomero naddayo nga wayise emyaka etaano mu 2003 era nagendera mu kibiina kya katemba ekya TASO ne tuwerekera aba World Vision nga tugenze okusomesa ku bulwadde bwa siriimu ku kyalo gye nzaalibwa.\nWabula, wadde abaalinga mikwano gyange mu buto tebantegeera nga tubayimbira ennyimba ezibalabula ku siriimu okutuusa eyali abakulira lwe yategeeza ab’ekyalo nti, bazze n’omwana enzaalwa ey’oku kyalo ekyo.\nNalubowa ng'aliko ensonga zakkaatiriza\nBwe neesowolayo okuva ku kibinja nakulabira amaziga g’abaali mikwano gyange abaali bamanyi nti nafa dda anti n’olumbe lwange baaluliko ne bagabulwa ebiyingula by’ennyama. Saasobola kutuuka mu maka ga bakadde bange Kalooli Ssennono ne Meresiyana Nalwadda kuba nabo baali baafa dda mu lutalo nga n’omusika enju yagitundamu enzigi n’amadirisa. Wabula amawulire g’okubeera nti nkyali mulamu gaatuuka ku muwala wange eyali yafumbirwa ku kyalo ekyo era bugenda okukya ng’atuuse ku TASO e Mulago okundabako kuba yali muto we naviirayo ne bamugamba nti nafa!\nEbbanga lye mmaze mu TASO nzize nfuna abaana abasuulibwa bannyaabwe ababeera bazze okujjanjabibwa era mpeza abaana 15 be ndabirira. Nawanjagira Mukama mu kiseera kye nali obubi nga sirina ayamba era ne nneeyama nti bw’ampa obulamu ne nzisuuka nange nja kuyambanga ng’obusobozi bwange bwe buli. Nnina ekirooto eky’okudda mu kyalo e Bukomero gye mba mpummulira naye eky’ennaku teriiyo nnyumba mwe nnyinza kubeera. Nneebaza aba TASO abankwatiridde ebbanga lyonna n’okunnyamba okudda engulu era nkubiriza abantu beekebeze bamanye embeera yaabwe bw’eri ku bulwadde buno.\nAbali ku ddagala temukoowa, kubanga bwe bulamu bwaffe ate mwekuume obutasiiga balala.\nProssy Kevina Nalubowa,\nBukomero Health Centre,


Bukedde Online - Gavt. egumizza abantu ku bbula ly'eddagala lya siriimu\nGavt. egumizza abantu ku bbula ly'eddagala lya siriimu\nMugabe bamuggyeeko emmotoka y’ekikungu endala...\nKadaga ayise Abayisirayiri okulamaga e Namugongo...\nEmpeke za Ar Vs\nGAVUMENTI egumizza abakozesa eddagala eriweweeza akawuka ka Siriimu nti eririwo limala bulungi n’esambajja ebibadde biyiting’ana nti lifuuse lya bbula oluvannyuma lw’ensimbi ezibade zikozesebwa okuligula (gavumenti ) okuzzibwa mu birala.\nGavumenti egamba nti emikutu omuyisibwa eddagala lya Siriimu kuliko etterekero lya lyayo erya ‘Uganda Medical Stores’ ng’eriyita wano lye ligenda mu malwaliro ga gavumenti n’eddala erya ‘Joint Medical Stores ne Medical Access Uganda’ erigenda mu malwaliro agatali gaayo.\nAkulira eby’obujjanjabi mu ggwanga Dr. Henry Mwebesa ategeezezza mu kiwandiiko nti abantu abasinga obungi bakozesa eddagala eriyitira mu malwaliro ga gavumenti era lisasulirwa ekitongole ky’ensi yonna ekya Global Fund ng’ate erigenda mu malwaliro agatali ga nannyini lisasulirwa America.\nKyokka yakkiriza nti mu Sepetember wabaddewo akasoobo mu kuleta eddagala abantu ne bawebwa lya mwezi gumu mu kifo ky’ebiri.\nN’agamba nti eddagala eriretebwa mu ggwanga kati limala bulungi abalina akawuka abatuuse okulikozesa. Yawakanyizza ebigambibwa nti ensimbi z’okugula eddagala gavumenti yazizza mu birala n’agamba nti amalwaliro agatali ddagala gakuba essimu etali ya kusasulira 0800-100-066 .\nMusumba Harunah Nsereko akubirizza abantu okusonyiwagana\nMANIFESITO Y’ABANTU: Ab’e Lubaga balaze ensonga kwe basibidde\nEmbeera mu malwaliro ekalubye


Bukedde Online - Abatabbuliki beekalakaasizza mu kusaala Eid ku Nakivubo Blue\nAbatabbuliki beekalakaasizza mu kusaala Eid ku Nakivubo Blue\nAgambibwa okuvaako akabenje omwafiira abantu 21 agguddwako emisango 40\nEbbeeyi y'ennyama yeewanise nnyo ku Eid a...\nBy Ponsiano Nsimbi\nAbamu ku batabbuliki nga bawanise ebipande\nABASIRAAMU ab'ekiwayi kya batabbuliiki okuli ab’omuzikiti gwe Nakasero ne William Street abasalidde ku somero lya Nakivubo Blue Primary School bavudde mu mbeera ne bekalakaasa nga bawanise ebipande ebibaddeko ebigambo ebyenajwulo.\nBino bibaddewo oluvanyuma lw'okusaala Eid okukulembeddwamu akola nga Amirul Ummah Sheikh Yahaya Ramadhan Mwanje era ono bw'abadde abuulira avumiridde obusoosoze obusukkiridde mu ggwanga n’okutulugunya abakulembeze b'obusiraamu nga babajwetekako ebisango sango awataliko bujulizi.\nOno agambye nti emyak ebiri giweze bukya bakulembeze babasiraamu baggalirwa kyoka Gavumenti eremeddwa okuleeta obujulizi obubalumika ng'ate bakyali mu makomera.\nAvumiridde ebikolwa eby'enguzi ebifumbikedde mu bitongole bya Gavumenti eby'enjawulo wabula akubirizza abasiraamu okusigala nga bali mu bumu naddala mu kiseera kino eky'okusoomoozebwa era n'avumirira abasiraamu abakoddo abatayagala kusala bisolo ate nga balina obusobozi.\nOno abadde agenda mu maaso n’okubulira ng'eno abasiraamu bawanise ebipande nga bagezaako okulaga obutali bumativu “’Abakulembeze baffe lwaki mu batulugunya”,Timely Justice to moslems free our Sheik,Why always Moslems ?\nKing Saha asimattuse okuyoolebwa mu kikwekweto kya Poliisi e Katwe\nKatikkiro aggudewo ekizimbe ku ddwaliro e Lubaga\nAbakkiriza mu Kristo bakedde kutambuza kkubo lya Musaalaba\n'Abazadde mukulize abaana mu ddiini okutangira ettemu'\nBakansala e Kasangati beekalakaasizza


Bukedde Online - Ssimbwa agobeddwa n'alekera aba KCCA FC obubaka\nSsimbwa agobeddwa n'alekera aba KCCA FC obubaka\nABADDE omumyuka w’omutendesi wa KCCA FC, Sam Ssimbwa olwamufuumudde ku mulimu n’agenda mu maka ga ttiimu eno e Lugogo n’asiibula abazannyi n’abatendesi n’abasibirira entanda y’okukola ennyo bawangule liigi sizoni eno.\nAbadde omutendesi wa KCCA eyafuumuddwa, Sam Ssimbwa\nEggulo, abakungu ba KCCA baayise Ssimbwa ne bamuwa ebbaluwa eyamugobye ku mulimu nga waakayita ennaku mukaaaga nga FUFA emukalize emyezi munaana nga teyeetaba mu nsonga za mupiira zonna olw’akatambi akaafuluma mu December ng’agamba nti asobola okugulirira baddiifiri okuyamba ttiimu ye okufuna obuwanguzi.\n“Oluvannyuma lwa FUFA okukukaliga emyezi munaana nga teweetaba mu mupiira, kituzibuwalidde okugenda mu maaso n’okukolagana naawe era kwe kusalawo okusazaamu endagaano yo,” By’ebimu ku bigambo ebyabadde mu bbaluwa bannamateeka ba KCCA gye baawadde Ssimbwa eyamugobye.\nSsimbwa yeegatta ku KCCA ng’ava mu SC Villa ku ntandikwa ya sizoni. Yakola endagaano ya myaka esatu ng’abadde yaakatambuzaako emyezi mwenda.\nKigambibwa nti endagaano Ssimbwa gye yakola ne KCCA FC abadde afuna 4,000,000/- buli mwezi ng’erimu n’akawaayiro akagamba nti singa agobwa, waakuliyirirwa ebitundu 50 ku 100 ku ndagaano ebeera esigaddeyo.\nKyokka ku mulundi guno talina nnusu yonna gy’agenda kufuna kuba aba KCCA bagamba nti ye yamenye endagaano. Guno mulundi gwakubiri mu myaka ebiri nga Ssimbwa agobwa ku mulimu, nga Villa yamugoba mu makkati ga sizoni ewedde.\nAbazannyi ba KCCA FC balumbye ey'e Tunisia nga beemulugunya


Bukedde Online - Okufa kwa Kirunda kusattiza Bannayuganda\nBy Joseph Makumbi ne Donald Kilya\nMufti wa Uganda, Sheikh Ramadhan Mubajje mu kusaalira Kirunda mu muzikiti gwa Gadaffi e Kampalamukadde.\nOKUFA kw'abadde omumyuka owookubiri owa Katikkiro wa Uganda kwongedde okutya mu bakungu ba Gavumenti ne Bannayuganda ku kirwadde kya Corona okweyongera.\nOmwoyo gwa Dr. Alhaji Ally Muwaabe Kirunda Kivejinja baagusaalidde ku Ssande ku muzikiti gwa Old Kampala kyokka wadde omulambo tegwabaddeyo nga ne Gavumenti yakkiriza abantu 200 okukuhhaana, abakungubazi tebaaweze wadde 100.\nE Busoga baabadde baziika Kivejinja nga n'e Masaka baziika omubaka Robina Ssentongo abadde omubaka omukazi owa disitulikiti y'e Kyotera agambibwa naye okufa Corona ekyayongedde okutiisa abantu n'abakungu mu Gavumenti.\nPulezidenti Museveni yasinzidde Hoima n'asaalirwa okufa kwa Kivejinja n'omubaka Ssentongo kyokka n'alabula Bannayuganda okukomya okusaagira mu bulwadde buno.\nMufti wa Uganda, Sheikh Shaban Ramadhan Mubajje yagambye nti, "Tuli mu kutya, Allah atugezesezza na Corona, ajja kutugezesa n'enjala n'ekigezo ky'ebbula lya ssente mu nsawo n'emyoyo mingi gitwalibwe."\nYagambye nti, batandise okuziika abantu ab'obuvunaanyizibwa abawera abafudde Corona n'ategeeza nti, ababadde balowooza nti Corona bulwadde bwa baavu kati bakirabye, bukwata buli muntu n'asaba okwongera amaanyi mu kukuuma ebiragiro.\nYagasseeko nti, Pulezidenti Museveni yakola omulimu munene okutangira okusaasaana kwa Corona n'amusiima olw'engeri gye yataasa eggwanga.\nYategeezezza Katikkiro Rugunda nti, obulwadde bwa Corona bwongedde okusaasaana n'ategeeza nti, naye (Rugunda) bwamukomyayo n'agamba nti, gye bukomye okubeera obungi ate abantu gye bakomye okulagajjala.\nYayongeddeko nti, baakaziika abadde ssentebe w'omuzikiti eyafudde Corona n'ategeeza nti, baataddewo amateeka agaabwe agalina okugobererwa naddala abasaala esswala ettaano olunaku.\nYagambye nti, abasaala esswala y'oku makya, balina okugenda ku mizikiti nga bamaze okufuna wuzu okuva mu maka gaabwe, balina okwambala masiki, buli muntu alina okufuna omusaalo ogugwe, buli ayingira omuzikiti alina okunaaba eddagala ku mulyango, balina okwewa amabanga, olumala okusaala emizikiti giggalwe esswala ezisembayo ekiro, abantu bazisaalire mu maka gaabwe.\nYagambye nti, bawadde ekiragiro omuzikiti ogutaagoberere biragiro ebyo, gwa kuggalwawo.\nENGERI KIVEJINJA GYE YALWADDE\nAbadde amaze ku kitanda omwezi mulamba oluvannyuma lw'okukwatibwa obulwadde bwa Corona. Abasawo e Mulago ababadde bamujjanjaba baabategeezezza nti, abadde mukadde ate ng'alina sukaali oluvannyuma yafuna okusannyalala nga kuva ku musujja.\nOkuva lwe yatwalibwa e Mulago, kyategeerekese ng'abadde ajjanjabirwa mu kasenge k'abalwadde abayi (ICU).\nAbasawo baategeezezza nti, oludda lw'amawuggwe olwa ddyo lwali lwafa ekyabawaliriza okumuteekamu akapiira kasobole okumuyambako okussa.\nKino, kyakakasiddwa minisita wa guno na guli mu minisitule y'ebyobulamu, Robina Nabbanja Kivejinja bwe yabadde yaakakutuka ku Lwomukaaga.\nKivejinja yasemba okulabikako mu bantu, mu kusabira omwoyo gwa Dr. Annas Kaliisa ku muzikiti e Kibuli nga November 5, 2020 era kigambibwa nti, waayita ennaku nnya zokka n'alwala ne bamutwala e Mulago gye yafiiridde.\nMutabani we, Farouq Kirunda yagambye nti, bwe yava mu kusabira Kaliisa, waayita ennaku ntono n'alwala.\nKigambibwa nti, e Mulago gy'abadde, aba ffamire batono ababadde bakkirizibwa okumulabako era ababadde bagendayo, babadde basooka kufuna lukusa kuva mu ofiisi ya Katikkiro.\nPULEZIDENTI MUSEVENI AMUKUNGUBAGIDDE\nMu bubaka bwa Pulezidenti Museveni obwasomeddwa Katikkiro Rugunda ku mukutu gwa ‘zoom' kwe yayogeredde eri abakungubazi yagambye nti, Kivejinja agenda kujjukirwa ebbanga lyonna olw'engeri gye yalafuubana Uganda okufuna obwetwaze n'entalo endala ezaddirira okununula eggwanga.\nYagasseeko nti, abadde mu bulamu obw'okwerekereza ku lw'abalala ate nga wa mpisa n'okwagaliza abalala.\nYasabye aba ffamire okujaguza olw'obulamu Katonda bw'amuwadde n'ebyo byamukozesezza.\nRugunda mu bubaka bwe yasiimye abakulira Obusiraamu okuteekawo kaweefube owaabwe okulwanyisa Corona n'awa n'ebyafaayo bya Kivejinja okuva e Buyindi okutuuka lwe baanunula Uganda n'ebifo mw'aweerezza.\nYaziikiddwa mu maka ge ku kyalo Buwabe mu disitulikiti y'e Bugweri ku Ssande. Waasooseewo okumusabira okwategekeddwa mu kisaawe ky'essomero lya Bubinga Primary School.\n'Olugoye lw'abafumbo lulaga omukazi eyatuuzibwa abazadde'


Abazadde Bayinza Batya Okuyigiriza Abaana Ebikwata ku Kwegatta? | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bislama Bulgarian Cebuano Chichewa Chinese (Simplified) Chinese (Traditional) Chitonga Chitumbuka Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Kiribati Korean Lingala Lithuanian Luganda Luswayiri Luwalabu Malagasy Malayalam Maltese Myanmar Ndau Norwegian Nzema Ossetian Pangasinan Papiamento (Aruba) Papiamento (Curaçao) Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tatar Telugu Thai Tsonga Turkish Ukrainian Vietnamese Xhosa Yoruba Zulu\nAbazadde bayinza batya okuyigiriza abaana ebikwata ku kwegatta?\nAni asaanidde okuyigiriza abaana ebikwata ku kwegatta? Bayibuli eraga nti abazadde be balina obuvunaanyizibwa obwo, era bangi amagezi gano wammanga gabayambye:\nTokwatibwa nsonyi. Bayibuli eyogera kaati ku by’okwegatta ne ku bitundu by’omubiri eby’ekyama, era Katonda yalagira Abayisirayiri okuyigiriza “abaana” ebikwata ku kwegatta. (Ekyamateeka 31:12; Eby’Abaleevi 15:2, 16-19) Osobola okukozesa ebigambo ebitaleetera mwana kukwatibwa nsonyi ng’oyogera naye ku kwegatta oba bitundu eby’ekyama.\nBayigirize okusinziira ku myaka gyabwe. Mu kifo ky’okulinda abaana bo okuvubuka n’obabuulira omulundi gumu byonna ebikwata ku kwegatta, bayigirizenga bitonotono okusinziira ku myaka gyabwe.—1 Abakkolinso 13:11.\nBayambe okufuna endowooza ennuŋŋamu. Amasomero agamu gayinza okuba nga gayigiriza abaana ebikwata ku by’okwegatta. Kyokka, Bayibuli tekoma ku kukubiriza bazadde kuyigiriza baana baabwe ebikwata ku kwegatta, naye era n’okuyigiriza abaana okubeera n’endowooza ennuŋŋamu ku by’okwegatta.—Engero 5:1-23.\nWuliriza bulungi omwana wo. Omwana bw’atandika okukubuuza ebikwata ku by’okwegatta, tomukambuwalira era tolowooza nti ayonoonese. Mu kifo ky’ekyo, beera ‘mwangu okuwuliriza, era olwewo okwogera.’—Yakobo 1:19.\nEngeri gy’oyinza okuyambamu omwana wo okwewala abo abayinza okumukabawaza\nSooka weeyigirize. Manya obukodyo bw’abo abakabawaza abaana.—Engero 18:15; laba essuula 32 ey’akatabo Questions Young People Ask—Answers That Work, Omuzingo 1.\nFaayo nnyo okumanya ebikwata ku mwana wo. Omwana wo tomala gamuwa muntu gw’oteesiga bulungi, era tokuza mwana wo nga tagambwako.—Engero 29:15.\nYamba omwana wo okumanya baani b’asaanidde okugondera. Abaana balina okuyiga okugendera bazadde baabwe. (Abakkolosaayi 3:20) Kyokka, bw’oyigiriza omwana wo nti alina kugondera buli muntu yenna omukulu, oba omutadde mu mbeera enzibu. Abazadde Abakristaayo bayinza okuyigiriza omwana waabwe nti, “Omuntu yenna bw’akugamba okukola ekintu Katonda ky’atayagala, tokkiriza.”—Ebikolwa 5:29.\nMwegezeemu ku bintu omwana by’ayinza okukola. Yamba omwana wo okumanya ky’ayinza okukola singa wabaawo omuntu ayagala okumukolako eby’ensonyi. Okwegezaamu kuyinza okuyamba omwana wo okufuna obuvumu okugamba omuntu nti “Ekyo kibi! Nja kukuloopayo!” era n’aviira omuntu oyo mu bwangu. Kiyinza okukwetaagisa ‘okunyiikiriranga’ okujjukiza abaana bo kubanga beerabira mangu.—Ekyamateeka 6:7.\nEmpisa Ebibuuzo Bayibuli by’Eddamu\nOkuyamba Omwana Wo Okwaŋŋanga Ekiseera Ekya Kaabuvubuka


Bukedde Online - Ssentebe wa LC II e Luwero yasoose kulabula babbi nga tebannamwokera mu nnyumba ne famire ye\nSsentebe wa LC II e Luwero yasoose kulabula babbi nga tebannamwokera mu nnyumba ne famire ye\nAbazigu balumbye ekigo ne banyaga buli kimu\nMicheal Kinene Akomyewo na Nkuba mpya\nSSENTEBE wa LC II e Luweero yasoose kulaalika babbi ababbye pikipiki ye n'abawa ennaku 10 bagizze we baabadde bagiggye ekyaddiridde kwabadde kumwokera mu nnyumba ne ffamire ye.\nEdward Ssekandi 49, abadde ssentebe w'omuluka gw'e Kibanyi mu ggombolola y'e Bamunanika mu disitulikiti y'e Luweero, abatemu abatanategerekeka baakozesezza petulooli ne bamwokera mu nnyumba ye ne ffamire ye.\nEnnyumba yabaddemu abantu 12 okwabadde ne balamu be abaabadde bamukyalidde okubaako ebizibu byebagonjoola ebyabadde awaka. Bana ku baabadde mu nnyumba baabaggyemu nga balamu ate munaana baayidde era babiri ne bafirawo mbulaga.\nAbaafudde ne Ssekandi kuliko; mukoddomi we Amos Wante, Eseza Naigaga, Irene Nangobi ne Kevin Ssenteza 13 ate Hellen Nakyejwe 4, yayidde omukono, Beatrice Ndibairawa muka Ssekandi ne mwannyina Nathan Ndaye bakyali mu mbeera mbi mu ddwaliro e Kasana.\nNga tannafa, Ssekandi yasoose kulaalika ababba pikipiki ye, yagambye abatuuze nti, ababbi yabadde abategedde kyokka engeri gye baabadde baana ba ku kyalo, yatuukiridde bazadde baabwe n'abagamba nti, ‘abaana bamwe babbye pikipiki yange naye ssaagala nkole kintu mugambe nti nkoze bubi.\nnaku ntono abaabadde bateeberezebwa okubba baalwadde ne babeera bubi era bateebereza nti, abo be beesasuzza.\nRobert Kiguli abadde amyuka Pikipiki ye UEJ 282J Ssekandi yagambye nti, waliwo abagivuzeemu naye bajja kugizza n'agamba nti, abawadde ennaku 10 nga bagikomezzaawo.\nKiguli annyonnyola nti, enaku 10 zaweddeko n'ayongeramu endala ssatu nga pikipiki ye tebagikomyawo olwo kwe kutegeeza nti, ‘abaatutte pikipiki yange mbanoonya namwe munoonya, anasanga munne yajja okumuwa ky'ayagala.\nWabula Benjamin Ssekate kkansala w'e Ziroobwe yagambye nti, ye yasambye okwogera ne Ssekandi n'amutegeeza nti, ttaka lye lyamusizza. Yagambye nti, Ssekandi abadde alwanyisa nnyo ekibba ttaka\nMugisha bamuzzizzaayo gye battira Mulindwa\nAbeewola 'looni' okukwata enseenene kati bakaaba; zigudde Kaseese!\nKabushenga alangiridde ebipya ku Bukedde TV\nKayanja akungubagidde Yiga n'akubiriza abagoberezi be okuziba amato eri ebigambo by'abantu\nOmusango gwa Ham ne DTB Bank gulinze lunaku\nPaasita Bujjingo akungubagidde Yiga: Agugumbudde Paasita Ssenyonga


Salmos 15 CST - Zabbuli 15 LCB | Biblica América Latina\nSalmos 15 CST - Zabbuli 15 LCB\n1Ayi Mukama, ani anaabeeranga mu nnyumba yo?\nAni anaatuulanga ku lusozi lwo olutukuvu?\n2 Oyo ataliiko kya kunenyezebwa,\nera ayogera eby’amazima nga biviira ddala mu mutima gwe.\n3 Olulimi lwe talwogeza bya bulimba,\nera mikwano gye tagiyisa bubi,\nso tasaasaanya ŋŋambo ku baliraanwa be.\n4 Anyooma ababi,\nnaye abatya Mukama abassaamu ekitiibwa.\nne bwe kiba nga kimulumya.\n5 Bw’awola tasaba magoba;\nso takkiriza kulya nguzi ku muntu yenna.\nOyo akola ebyo\naliba munywevu emirembe gyonna.\nLCB : Zabbuli 15


Leero mu mboozi y'omukenkufu, tukuleetedde sabbuuni w’ebikoola by’amapaapaali awonya olususu olusiiwa n’agoba akasu\nBAJJAJJAFFE obugunjufu bwabwe baabulagiranga mu bikoola by’amapaapaali. Abangereza we baaberera mu butiti nga tebanaaba ne bafuna obulwadde bwa kawumpuli ne bubatta okubamalawo mu kyasa kya 15, ate bajjajjaffe bo baali bategedde ku bikoola by’amapaapaali.\nBaabyozesanga engoye okugoba obucaafu, okunaaba ne basobola okweyonja ate nga tabakoseddwa.\nWano ndowooza olaba nti, baakira ku Bangereza obuyiiya. Naye abange byo byadda wa? Kino ky’ekiseera ekituufu okubikomyawo era bikomyewo mu kyasa kino era tusobola okubikolamu sabbuuni.\nAte olw’embeera ya ssente obutaba nnyangu, osanga abantu oba amaka nga sabbuuni gwe bakozesa okwoza n’okukuuta ate gwe banaaba ekintu ekikyamu, alimu ekirungo kya ‘Caustic soda’ ekyokya olususu ne kirukaddiya. Kati naaba ono akoleddwa mu bikoola by’amapaapaali.\nKy’ova olaba osanga omukyala ava okwoza engoye naye ng’engalo zonna zisiridde n’okukakanyala.\nTulina okukkiriza mu ssaayansi nti, ekintu kyonna ky’oteeka ku lususu lwo oteekeddwa okuba ng’osobola n’okukirya, ky’otolya tokissanga ku lususu lwo kuba gwe mumwa ogusingayo obunene, ky’ova olaba ng’obutwa bukuyingira mangu ekiraga nti, olususu lulimu obutuli obuyitamu entuuyo okufulumya obucaafu obuva mu musaayi ggwaffe. Mu mbeera eyo tulina okukozesa ebintu by’obutonde.\nAlina amapaapaali, ofunye omukisa okukolamu sabbuuni ow’obutonde agenda okuyamba abantu abalina ebizibu by’ensusu nga embalabe, kuba ze zisinga okutawaanya abantu naddala abavubuka.\nSabbuuni ono alimu ekirungo kya ‘Saponin’ ekiyamba okutta obuwuka bwonna obuleeta embalabe, ate nga takakanyaza lususu kuba talina bbugumu lisobola kwokya lususu.\nSabbuuni ono osobola n’okumusenyesa kubanga wa ‘alkaline’. Tulina obuzibu nti, ‘fluoride’ ekirungo ekissibwa mu ddagala ly’amannyo kiwomoggodde ebituli mu mannyo g’abantu ne bafuna obuzibu mu kulya ebinnyogoga oba ebyokya, kuba buli kiseera amannyo gaba gabaluma nga n’oluusi bagaayamu katono nga bamira okukkakkana ng’embuto zeesibye.\nOsobola okukozesa sabbuuni ono n’oyambibwa okuggyamu asidi yenna ayokya amannyo, ‘fluoride’ yenna n’omwozaamu n’amannyo ne gasigala nga malamu.\nMu Amerika mu katale ka AGOA aba Nigeria bafuna ssente mpitirivu kuba kye kimu ku bintu bye bakyasinze okutunda ebweru w’eggwanga lyabwe. Ku baana abawere, abayamba ku lususu. Bw’omuggya ku kyogero musse ku sabbuuni avudde mu mapaapaali.\nAyamba okuweweeza olususu n’atayokebwa ppampa, aziyiza okubutuka, agonza olususu.\nKu kaabuvubuka, mukube mu nkwawa ogobe olusu ate akola ng’akawoowo.\nAziyiza olususu okukaddiwa n’olabika bulungi ate n’okubeera nga terukusiiwa. Abalina binnamakula, sabbuuni ono abayamba.\nAkola ng’ebizigo naddala ku balina ensusu ezikala n’azirekamu ka butto kuba tayokya lususu.\nAbakooye ennyo, akkakkanya ebirowoozo kuba akuweweeza. Asobola okukola nga sabbuuni anaaza mu nviiri, ekitegeeza nti aba saluuni abakolera.\nAyamba ne ku mubiri ogusiiwa. Omukenkufu Nyanzi asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652.


Bukedde Online - Balumbye Beti Kamya ku tteeka lya Loodi Meeya\nEyeefudde agula essimu n'aginyaga bamukubye mizibu\nKyama ki ekiri mu bbulifukkeesi ya Kayemba?\nAb'e Nama bawonye okusula mu nzikiza\nPoliisi n'amagye byetondedde Eklezia\nBalumbye Beti Kamya ku tteeka lya Loodi Meeya\nAbagagga balangidde KCCA omululu\nMusisi agobye abakozi ba KCCA 58 ku mirimu\nEBBAGO lya Gavumenti erireeteddwa okukyusa mu tteeka lya Kampala litabudde Loodi Meeya Erias Lukwago n’abakulembeze abalonde mu kibuga ne balabula nti minisita Beti Kamya amaze budde, tebasobola kumukkiriza kuggyako balonzi ddembe lyabwe.\nLoodi Meeya Erais Lukwago\nLukwago alangiridde nti agenda kweyambisa amakubo gonna agakkirizibwa mu mateeka okuyimiriza ebbago lino.\n“Ng’enda kutandikira ku kutuuza nkiiko ez’enjawulo mu Kampala nga nnyinnyonnyola abalonzi n’okubasomesa akabi akali mu bbago lino. Nja kuddayo mu kkooti byonna ebiyimirize,” Lukwago bwe yagambye.\nYatuuzizza olukiiko lwa bannamawulire mu ofiisi ye eggulo ng’ali n’ababaka ba palamenti mu Kampala n’ategeeza nti olukwe minisita Beti Kamya lw’aluka lwa kumugoba mu ofiisi nti kyokka gwe yaddira mu bigere Frank Tumwebaze yalukolako ne lumulema.\nYawagiddwa ababaka ba palamenti ne bameeya ba munisipaali ettaano ezikola Kampala bwe baategeezezza nti omuntu yenna ayagala okukyusa mu nnonda ya Kampala yeetyabira kalimu buwuka.\nAllan Ssewanyana (Makindye West) yagambye nti Gavumenti erowooza nti Bannakampala ebigenda mu maaso tebabitegeera.\nYayongeddeko nti abalonzi mu kibuga bagoberera era ennaku 45 eziweereddwa sipiika bagenda kuzeeyambisa okukyusa ebintu byonna nga beebuuza ku balonzi.\nMeeya Nganda Mulyannyama (Makindye) yagambye nti ebbago lya Kampala abamu balitunuulidde bubi.\nBalowooza liggyawo kulonda kwa Loodi Meeya Lukwago yekka. “Naffe bameeya ba munisipaali litutwaliramu.” Yalabudde nti kino kijja kuleetera Bannakampala okukola ekitasuubirwa.\nAte Ronald Balimwezo yategeezezza nti abakulembeze ba Kampala bonna bakkiriziganya nti ebbago lino terisaanidde era omuntu yenna agenda okulikakaatika ku bantu abeera mulabe.\nLukwago yagambye nti Kampala alina ebizibu eby’amangu okugeza ekifo awayiibwa kasasiro e Kiteezi okujjula ne kkampuni ezimuyoola okulemererwa.\nLukwago yagambye nti Bbanka y’ensi yonna yawa Kampala ssente obukadde bwa doola 175 zikole enguudo kyokka nga Gavumenti eteekwa okusooka okusasula ebitundu 10 ku buli 100 ku ssente zino naye Gavumenti eremeddwa at ne minisita Beti Kamya takyogerako, ali ku bya Loodi Meeya!\nHassan Kasibante, omuyambi wa minisita Beti Kamya yagambye nti ebyayanjuddwa mukama we, byalekebwawo eyali minisita Frank Tumwebaze. Kyokka nabyo bikyalina okukolwamu ennongoosereza.\nAba akeedi bawanjagidde Gavumenti: 'Ku Mmande mutuggulewo tukole, tuli bubi'\nAba bodaboda batabuse ne balangira Lukwago\nKkooti emuvunaanye emisango 70\n'Ababanja aba Middle East basibidde abakozi mu kizimbe\nAbbye obukadde 100 okutwala abantu ku kyeyoBAMUSIBYE\nEyeefudde agula essimu n'ag...\nBya Rosemary Nakaliri Abasuubuzi b'oku Kaleerwe baazingizza ababbi abeefudde bakasitoma abazze okugula essimu...\nKyama ki ekiri mu bbulifukk...\nGeoffrey Kayemba Ssolo avuganya ku kifo ky’omubaka wa Bukomansimbi South ensawo ya Jjajja we emweyagaza.\nAb'e Nama bawonye okusula m...\nAbatuuze mu ggombolola y’e Nama mu disitulikiti y’e Mukono bafunye akaseko ku matama bwe babawadde amasannyalaze...\nPoliisi n'amagye byetondedd...\nPOLIISI n'amagye byetondedde Omusumba w'e Masaka eyawummula John Baptist Kaggwa (mu kifaananyi ku ddyo) olw'okukuba...\nBuchaman awaddeyo ebyambalo...\nOMUWABUUZI wa Pulezidenti ku nsonga za Ghetto, Mark Bugembe amanyiddwa nga Buchaman akwasizza ab’ebyokwerinda ebyambalo...


Bukedde Online - Abamerika bakutte Munnayuganda abadde akola bbomu n'okusiba enjaga\nAbamerika bakutte Munnayuganda abadde akola bbomu n'okusiba enjaga\nEnsi egudde eddalu: Tamale Mirundi yandiba...\nMukomye okwetundako emmere ne mutukaabira...\nKigambibwa nti Abamerika baludde nga balinnya Balinda akagere nga bakozesa ‘setirayiti’ okutuusa lwe baamukutte ku misango omuli okukukusa enjaga n’ebyokulwanyisa mu Amerika.\nBya JOSEPH MAKUMBI ne PATRICK TUMWESIGYE\nBAMUYIZZI tasubwa b’ebitongole bya Amerika ebikessi balondodde omukungu w’ekibiina ekigatta abavuzi ba ddigi mu Uganda ne bamukwata n’ebirungo ebyeyambisibwa okukola bbomu n’enjaga ey’obuwunga.\nIsmael Balinda 35, omumyuka wa pulezidenti w’ekibiina ekigatta abavuzi ba ddigi mu Uganda ekya Motorcross Association (MA) yakwatiddwa ku ntandikwa ya wiiki ewedde mu kibuga Nairobi ekya Kenya oluvannyuma lw’okumala ebbanga nga bamulondoola.\nPoliisi mu maka ga Balinda\nOlwamukutte, bambega ba Amerika baagenze butereevu mu maka ge ku kyalo Buzzi mu ggombolola y’e Ssisa ku luguudo lw’e Ntebe nga bawerekeddwaako poliisi ya Uganda ne basooka bazingako amaka gonna ne batandika okufuuza buli kimu.\nBino byonna byabaddewo ku Lwokusatu akawungeezi era Abamerika olwamaze okufuna bye beetaaga ne babizingako ne bavaawo nabyo olwo ebisigadde ne babikwasa poliisi ya Uganda n’esiba akaguwa akalaga nti ekifo kyaddiziddwaamu omusango era nga tebakkiriza muntu yenna asaalimbirawo.\nAbamerika, Balinda baagenze naye mu Amerika gye baavudde nga bamulondoola bamuvunaane okusinziira ku mateeka ga Amerika.\nKu Lwomukaaga, abakungu okuva mu kitongole kya poliisi ekirwanyisa ebiragalalagala, bazzeeyo mu maka okwekebejja ebyasigaddeyo wabula bye baazudde biwuniikiriza amatu.\nEmu ku loole za Poliisi ng’etikiddwa ebimu ku byakwatiddwa.\nABADDE AZIMBA KKOLERO LYA NJAGA MU BIYUMBA BY’ENKOKO\nBwe yali agula ettaka kwe yateeka amaka aga kalina ag’ekigagga, yagula ettaka ddene era ennyumba n’agizimba ku kkubo, emmanju n’alekayo ekibangirizi ekiwerako.\nYazimbamu ebiyumba by’enkoko ebya kalina muno mw’abadde atandise okuzimba ekkolero ly’enjaga n’ebintu ebirala.\nAbadde yazimba ekikomera nga kiwanvu nnyo era omuntu ali ebweru nga tasobola kulaba kigenda mu maaso munda wabula alengera biyumba bya nkoko.\nEbimu ku byakwatiddwa.\nTinka Zarugaba kamisona wa poliisi eyakulembeddemu omulimu guno yagambye nti Balinda abadde ayagala okulowoozesa abantu ku kitundu nti mulunzi wa nkoko so ng’akola bintu bimenya amateeka.\nAmini Kakembo, omu ku batuuze b’e Buzzi yagambye nti okumanya Balinda abadde n’ekigendererwa eky’amaanyi, abadde takkiriza muntu yenna kuyingira wuwe.\nAmaka abadde yagateekako omukuumi abadde abeerawo nga ye ayitirawo lwa lumu era omukuumi we poliisi yamututte.\nPoliisi amaka yagazinzeeko tewali kwesaliikirizaayo.\nBATISSE LOOLE SSATU EZ’EBIRUNGO BY’ENJAGA\nZarugaba yagambye nti, bwe baayazizza amaka ga Balinda baasanzeemu konteyina eya fuuti 40 ng’ekubyeko ebirungo ebyeyambisibwa okukola enjaga ey’obuwunga emanyiddwa nga ‘cocaine’ n’ekirungo ekyeyambisibwa bannabyamizannyo obutakoowa ekya ‘Methamphetamine’.\nYagambye nti mu bye baazudde mulimu ekirungo kya Acetone, Acetic Acid, Hydrochloric Acid, Mercury ne Tyrone byonna ebyeyambisibwa mu kukola enjaga.\n“Simanyi muwendo mutuufu bintu gwe bibalirirwamu naye ziri mu buwumbi.” Zarugaba bwe yagambye.\nYagasseeko nti bino byabadde mu mapipa, obuveera, bbokisi ne mu bidomola era nga bisobola okukola kkiro z’enjaga ey’obuwunga 3,000.\nYagambye nti kkiro eri ku 50,000/= eza ddoola mu za wano 180,000,000/- n’agamba nti kkiro 3,000 ziba mu 540,000,000,000/-.\nEkiyumba omubadde mutabulirwa ebyakwatiddwa.\nEbyuma byonna bye yabadde ategese okukozesa mu kukola enjaga, baabikutte n’ebipipa byonna nabyo ne babitwaala ate ku nnyumba ne balekawo abaserikale abagikuuma nga bwe balinda Abamerika bamale okumuvunaana nabo bamukwatemu.\nBalinda abadde yakwatagana n’abasajja okuva mu Mexico bwe babadde bakolagana era kiteeberezebwa nti be babadde bamuteekamu ssente. Balinda musajja mufumbo.\nAbaanabe abadde yabayingiza omuzannyo gwa ddigi era abadde abeera nabo e Nairobi.